Številka: 35431-32/2021-2550-18

Datum: 4. 1. 2022

Ministrstvo za okolje in prostor izdaja na podlagi 38.a člena Zakona o državni upravi (Uradni list RS, št. [113/05](http://www.uradni-list.si/1/objava.jsp?sop=2005-01-5007) – uradno prečiščeno besedilo, [89/07](http://www.uradni-list.si/1/objava.jsp?sop=2007-01-4388)– odl. US*,* [126/07](http://www.uradni-list.si/1/objava.jsp?sop=2007-01-6415)– ZUP-E*,* [48/09](http://www.uradni-list.si/1/objava.jsp?sop=2009-01-2380)*,* [8/10](http://www.uradni-list.si/1/objava.jsp?sop=2010-01-0251) *–* ZUP-G*,* [8/12](http://www.uradni-list.si/1/objava.jsp?sop=2012-01-0268)– ZVRS-F*,* [21/12](http://www.uradni-list.si/1/objava.jsp?sop=2012-01-0815)*,* [47/13](http://www.uradni-list.si/1/objava.jsp?sop=2013-01-1783)*,* [12/14](http://www.uradni-list.si/1/objava.jsp?sop=2014-01-0304)*,* [90/14](http://www.uradni-list.si/1/objava.jsp?sop=2014-01-3646)*,* [51/16](http://www.uradni-list.si/1/objava.jsp?sop=2016-01-2246)*,* [36/21](http://www.uradni-list.si/1/objava.jsp?sop=2021-01-0716),[82/21](http://www.uradni-list.si/1/objava.jsp?sop=2021-01-1758) in 189/21) in petega odstavka 51.a člena Zakona o varstvu okolja (Uradni list RS, št. 39/06-ZVO-1-UPB1, 49/09-ZMetD, 66/06-OdlUS, 33/07-ZPNačrt, 57/08-ZFO-1A, 70/08, 108/09, 108/09-ZPNačrt-A, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg, 84/18-ZIURKOE in 158/20) v predhodnem postopku za nameravani poseg: sprememba ravnanja z viški izkopanega materiala pri gradnji drugega tira železniške proge Divača - Koper, nosilcu nameravanega posega 2TDK, Družba za razvoj projekta, d.o.o., Železna cesta 18, 1000 Ljubljana, ki ga zastopata direktorja Pavle Hevka in Božo Emeršič, naslednji

**S K L E P**

1. Za nameravani poseg: sprememba ravnanja z viški izkopanega materiala pri gradnji drugega tira železniške proge Divača - Koper na zemljiščih v:

k.o. Divača (2452): 862, 863, 865, 866, 867, 886, 1043/48, 1043/51, 1043/53, 1043/58, 1043/81, 1043/82, 1043/83, 1043/86, 1043/87, 1043/91, 1043/92, 1043/93, 1043/94, 1050/14, 1050/44, 552/334, 552/335, 552/338, 784/1, 785/2, 857/1, 859/1, 861/1, 861/2, 861/3, 864/1, 864/2, 871/31, 883/2, 884/10, 884/4, 884/5, 884/7, 884/9, 887/10, 887/6, 887/8, 888/16, 888/17, 888/18, 888/19, 888/20, 888/9, 890/4, 890/5, 890/6, 890/7, 892/18, 942/25, 942/26, 942/28, 942/29, 942/33, 942/35, 942/36, 942/38, 942/40, 942/41, 942/45, 942/46, 942/48, 942/52, 942/53, 942/54, 942/55.

k.o. Lokev (2459):2010, 2047, 2048, 2089, 2091, 2126, 2127, 2138, 2143, 2144, 2145, 2146, 2147, 2187, 2188, 1280/231, 1280/235, 1280/236, 1280/239, 1280/240, 1280/241, 1280/245, 1280/247, 1280/251, 1632/1, 1633/2, 1634/4, 1645/4, 1645/5, 1931/2, 1934/1, 1936/1, 1941/378, 1941/380, 1941/385, 1941/387, 1941/389, 1941/390, 1941/401, 2007/1, 2008/2, 2009/2, 2009/3, 2011/1, 2011/3, 2025/1, 2025/3, 2028/1, 2028/3, 2031/2, 2035/1, 2037/1, 2037/2, 2038/1, 2038/2, 2049/2, 2050/1, 2063/2, 2064/1, 2065/3, 2065/5, 2065/8, 2066/1, 2066/4, 2085/1, 2086/1, 2087/2, 2090/1, 2090/2, 2092/1, 2092/2, 2124/1, 2128/2, 2129/1, 2132/1, 2133/2, 2136/3, 2137/2, 2140/1, 2142/1, 2142/2, 2185/1, 2185/3, 2186/2, 2186/3, 2190/1, 2190/2, 2300/147, 2300/149, 2300/150, 2300/152, 2300/153, 2300/155, 2300/160, 2300/163, 2300/164, 2300/165, 2300/169, 2300/171, 2300/174, 2300/176, 2300/182, 2300/184, 2300/187, 2300/189, 2300/195, 2300/197, 2300/199, 2300/201, 2300/203, 2300/205, 2300/209, 4506/6, 4529/12, 4529/14, 4529/17, 4506/7, 2300/10.

k.o. Draga (2555):1643, 1644, 1369/44, 1369/45, 1369/47, 1397/3, 1406/5, 1406/7, 1408/3, 1408/5, 1411/4, 1412/4, 1412/6, 1429/1, 1430/3, 1430/5, 1450/2, 1452/2, 1456/1, 1596/1, 1601/11, 1601/7, 1602/3, 1602/5, 1604/1, 1605/1, 1606/1, 1609/1, 1610/1, 1616/1, 1617/3, 1617/7, 1618/1, 1621/1, 1624/3, 1628/1, 1629/5, 1629/6, 1629/8, 1630/1, 1634/1, 1635/4, 1635/6, 1635/8, 1636/3, 1636/5, 1637/1, 1638/5, 1639/3, 1639/5, 1642/3, 1642/5, 1645/1, 1647/1, 1647/4, 1650/3, 1650/5, 1664/4, 1676/1, 1677/1, 1682/4, 1682/8, 1682/9, 1683/10, 1683/13, 1683/4, 1757/1, 1757/4, 1760/2, 1782/3, 1782/5, 1783/3, 1783/5, 1783/6, 1786/3, 1786/5, 1787/1, 1788/1, 1789/1, 1791/1, 1792/3, 1793/1, 1794/1, 1795/1, 1796/1, 1796/3, 1797/1, 1797/3, 1798/3, 1800/2, 1801/3, 1801/5, 1803/1, 1804/4, 1804/6, 1825/3, 1830/3, 1831/3, 1834/1, 1835/3, 1835/5, 1835/7, 1836/1, 1840/10, 1840/6, 1840/8, 1861/11, 1861/13, 1861/16, 1861/5, 1861/9, 1862/1, 1867/1, 1870/2, 1875/4, 1875/5, 1876/1, 1879/1, 1893/3, 1894/1, 1910/6, 2045/4, 2045/6, 2563/1, 2617/5, 2617/8, 2625/1, 2626/1, 2626/3, 2626/4, 2626/5, 2626/6, 2626/7, 2626/8, 2627/2, 2627/3, 2627/4, 2627/5, 2627/6, 2628/3, 2634/1, 2634/5, 2635/1, 2638/2, 2639/3, 2640/2, 2641/3, 2641/5, 2642/2, 2643/3, 2643/5, 2887/3, 2887/7, 2894/22, 2894/23, 2894/26, 2894/27.

k.o. Ocizla (2557):5120, 5254, 5255, 5256, 5257, 5306, 5307, 5308, 5111/4, 5114/5, 5117/2, 5118/2, 5119/10, 5119/11, 5119/14, 5119/5, 5119/6, 5119/7, 5119/9, 5121/1, 5121/3, 5121/6, 5123/3, 5123/4, 5123/5, 5123/7, 5124/6, 5124/7, 5124/8, 5126/1, 5126/3, 5185/6, 5187/6, 5187/9, 5198/5, 5201/2, 5203/2, 5204/4, 5204/6, 5206/4, 5206/6, 5208/2, 5209/6, 5229/2, 5230/2, 5231/4, 5231/6, 5233/11, 5233/6, 5233/8, 5234/11, 5234/8, 5235/7, 5236/6, 5237/6, 5238/3, 5239/10, 5239/7, 5240/6, 5241/6, 5242/2, 5243/3, 5244/3, 5246/1, 5246/3, 5246/6, 5246/7, 5250/11, 5250/12, 5250/3, 5250/6, 5250/8, 5250/9, 5251/1, 5251/4, 5252/2, 5252/3, 5252/4, 5253/2, 5253/3, 5253/4, 5258/2, 5258/4, 5378/2, 5379/10, 5379/11, 5379/8, 5392/3, 5393/7, 5393/9, 5394/1, 5394/3, 5395/1, 5437/2, 5440/2, 5485/2, 5489/4, 5496/5, 5496/7, 5499/5, 5500/4, 5504/2, 5508/2, 5514/2, 5516/2, 5520/2, 5525/2, 5526/2, 6087/30, 6132/3, 6132/9, 6135/4, 6136/2, 6142/5, 6162/2.

k.o. Hrpelje (2560):2486/10, 2486/13, 2486/15, 2486/17, 2486/8, 2726/27, 2726/28, 2726/29, 2726/30, 2726/31, 2731/1, 2731/4, 2732/1, 2838/10, 2838/11, 2838/12, 2838/15, 2838/4, 2838/7, 2838/9, 2840/4, 2840/6, 2840/9, 2842/10, 2842/12.

k.o. Plavje (2589):1000/5, 1000/6, 1000/9, 1075/5, 1077/2, 1078/9, 1232/2, 1232/4, 1233/5, 1233/6, 1233/8, 1234/1, 1236/2, 1236/4, 1236/7, 1237/2, 1237/3, 1237/4, 1237/5, 1238/4, 1238/6, 1239/4, 1245/14, 1245/17, 1245/18, 1245/21, 1245/23, 1245/25, 1246/4, 1246/6, 1282/2, 1282/4, 1282/6, 1282/7, 1340/5, 1422/1, 1423/1, 1424/1, 1425/1, 1426/1, 1427/1, 1428/1, 1429/1, 1430/1, 1431/1, 1433/1, 1434/1, 1435/1, 1436/1, 1437/1, 1438/1, 1439/1, 1440/2, 1441/1, 1442/1, 1443/1, 1444/1, 1445/1, 1446/1, 1447/1, 1448/1, 1449/1, 1450/1, 1451/1, 1452/1, 1453/1, 1454/1, 1455/1, 1456/1, 1457/1, 1458/1, 1459/1, 1460/1, 1465/1, 1466/1, 1467/1, 742/12, 742/14, 742/16, 742/17, 742/19, 742/20, 742/22, 742/24, 744/1, 744/3, 745/4, 746/4.

k.o. Škofije (2595): 1592, 1610, 1361/15, 1370/3, 1374/5, 1582/12, 1582/15, 1582/18, 1582/21, 1582/24, 1582/25, 1587/2, 1587/4, 1587/6, 1588/3, 1588/5, 1588/7, 1589/1, 1591/2, 1593/1, 1598/6, 1599/4, 1600/4, 1603/2, 1603/4, 1612/2, 1613/6, 1623/2, 1624/10, 1624/12, 1624/14, 1624/6, 1624/8, 1625/2, 1625/6, 1626/2, 1629/11, 1629/9, 1630/11, 1630/9.

k.o. Tinjan (2596):1841/1, 1841/2, 1842/3, 1842/5, 1842/6, 1842/7, 1842/8, 1842/9, 1853/1, 1853/2, 1853/3, 790/3, 790/6, 790/7, 816/5, 816/7, 816/9, 817/1, 817/5, 850/2, 865/2, 876/2, 960/4, 960/5, 960/6, 960/7, 960/8.

k.o. Osp (2597): 834, 1231/1, 2751/1, 2752/1, 2753/1, 2756/1, 2757/1, 2758/1, 2758/4, 2758/5, 2758/6, 2759/1, 2759/5, 2764/1, 2765/1, 2765/4, 2766/1, 2767/1, 2768/1, 2768/5, 2769/1, 2769/5, 2770/1, 2771/16, 2777/1, 2778/1, 2778/4, 2778/6, 2778/9, 2779/2, 2779/4, 2784/3, 2784/4, 2785/3, 2807/2, 2808/2, 2809/2, 2809/4, 2810/2, 2810/4, 2811/2, 2811/4, 2812/1, 2812/2, 2819/3, 2819/5, 2819/7, 2819/8, 755/3, 755/5, 756/1, 757/1, 761/10, 761/13, 761/15, 761/17, 761/19, 761/7, 786/3, 793/3, 796/1, 797/12, 797/5, 797/7, 797/9, 798/4, 798/7, 798/9, 799/3, 799/6, 809/3, 829/1, 830/1, 833/1, 836/1, 837/1, 840/1, 841/1, 842/1, 843/3, 845/3, 845/5, 846/1, 862/3, 863/11, 863/3, 863/4, 863/5, 863/6, 863/9, 864/3, 866/1, 867/1, 868/1, 870/1, 876/4, 876/7, 878/1, 915/2, 916/2.

k.o. Črni Kal (2600): 2655/1, 4041/1.

k.o. Gabrovica (2601):1250, 1251, 1252, 1253, 1254, 1263, 1295, 1296, 1297, 1298, 6/13, 3/1, 5/1, 25/1, 30/1, 31/1, 2/5, 2/7, 1/9, 1/12, 1144/11, 1146/10, 1146/12, 1146/4, 1146/5, 1147/1, 1147/18, 1147/20, 1153/3, 1154/11, 1154/13, 1154/15, 1154/3, 1154/6, 1154/8, 1155/8, 1158/4, 1158/7, 1161/25, 1172/10, 1172/13, 1242/1, 1243/1, 1244/1, 1244/2, 1244/3, 1249/1, 1255/1, 1256/1, 1257/1, 1258/1, 1259/1, 1260/1, 1261/1, 1261/2, 1262/1, 1262/2, 1264/1, 1265/1, 1266/3, 1267/3, 1268/3, 1269/1, 1273/10, 1274/10, 1275/7, 1276/6, 1277/5, 1278/1, 1279/1, 1279/2, 1280/1, 1281/1, 1286/11, 1293/1, 1294/1, 1299/1, 1300/1, 1305/1, 1306/1, 1307/1, 1308/9, 1354/4, 1355/4, 1356/6, 1357/11, 1357/13, 1357/15, 1357/17, 1357/19, 1358/11, 1358/12, 1358/13, 1358/15, 1358/4, 1358/5, 1358/6, 1358/7, 1358/8, 1359/13, 1359/15, 1359/17, 1359/19, 1359/2, 1359/21, 1360/1, 1360/4, 1361/10, 1362/10, 1362/13, 1362/15, 1363/1, 1364/1, 1365/6, 1366/1, 1367/11, 1367/12, 1368/1, 1369/5, 1371/1, 1381/1, 1383/1, 1384/1, 1385/4, 1385/5, 1386/4, 1386/5, 1387/4, 1388/4, 1389/4, 1390/4, 1391/1, 1392/1, 1392/5, 1393/1, 1398/5, 1399/3, 1422/10, 1422/12, 1422/4, 1424/3, 1425/1, 1426/1, 1427/1, 1428/1, 1448/1, 1449/1, 1450/1, 1451/1, 1452/1, 1454/1, 1455/1, 1456/1, 1457/1, 1457/2, 1458/1, 1458/2, 1459/1, 1460/1, 1461/3, 1464/1, 17/21, 17/23, 17/25, 17/27, 17/29, 17/32, 32/1, 33/2, 34/1, 36/1, 37/1, 38/1, 39/1, 40/1, 41/3, 41/4, 42/6, 42/8, 43/12, 43/17, 43/19, 43/5, 44/1, 45/1, 47/1, 47/10, 47/8, 48/11, 48/7, 48/9.

k.o. Rožar (2602):244/1, 245/4, 251/3, 262/12, 2635/3, 2635/6.

k.o. Dekani (2603): 2915, 2917, 2918, 2919, 2920, 2921, 2922, 2923, 2924, 2941, 2942, 2943, 2003/1, 2004/1, 2005/1, 2707/4, 2819/4, 2890/1, 2910/1, 2911/1, 2912/1, 2913/1, 2914/1, 2916/1, 2916/3, 2925/2, 2925/3, 2930/4, 2931/1, 2932/1, 2933/1, 2934/4, 2934/7, 2938/1, 2939/1, 2940/2, 2944/1, 2944/3, 2955/1, 2956/1, 2957/1, 2958/1, 2959/1, 2959/4, 2960/1, 2960/3, 2961/3, 2961/5, 2961/7, 2961/9, 2963/1, 2963/4, 2964/11, 2964/3, 2964/6, 2964/9, 2965/1, 2965/4, 2966/1, 2966/4, 2967/1, 2967/4, 2968/1, 2968/2, 2984/3, 2985/3, 2985/5, 3060/1, 3060/3, 3062/1, 3064/2, 3077/3, 3078/3, 3078/5, 3079/4, 3081/8, 3082/1, 3082/4, 3083/1, 3090/2, 3090/3, 3091/1.

Priključki na javno infrastrukturo se izvedejo preko naslednjih zemljišč:

k.o. Divača (2452): 1043/84, 1043/85, 1043/55, 552/360, 552/345, 552/155, 602/5, 602/4, 601/4, 600/3, 599/2, 1042/23, 552/296, 1084, 1043/79, 888/14, 888/15, 888/12, 1043/75, 1043/77, 1043/71, 552/359.

k.o. Lokev (2459):2300/202, 1941/455.

k.o. Osp (2597): 2778/3.

k.o. Črni Kal (2600): 3376/11, 4041/2.

k.o. Gabrovica (2601): 8/8, 8/13, 8/12, 8/1, 6/14, 2/6, 1464/2, 2/3, 49/4, 1244/4, 1243/2, 1244/5, 1255/4, 1243/3.

k.o. Dekani (2603): 2925/1, 2707/5, 2800/5, 2800/4, 2800/7;

nosilcu nameravanega posega 2TDK, Družba za razvoj projekta, d.o.o., Železna cesta 18, 1000 Ljubljana, ni potrebno izvesti presoje vplivov na okolje in pridobiti okoljevarstvenega soglasja.

1. Pritožba zoper ta sklep ne zadrži njegove izvršitve.
2. V tem postopku stroški niso nastali.

**O b r a z l o ž i t e v:**

Ministrstvo za okolje in prostor, Direktorat za okolje (v nadaljevanju ministrstvo), je dne 20. 10. 2021 s strani nosilca nameravanega posega 2TDK, Družba za razvoj projekta, d.o.o., Železna cesta 18, 1000 Ljubljana, ki ga zastopata direktorja Pavle Hevka in Božo Emeršič, (v nadaljevanju nosilec nameravanega posega), prejel zahtevo za izvedbo predhodnega postopka za nameravani poseg: sprememba ravnanja z viški izkopanega materiala pri gradnji drugega tira železniške proge Divača - Koper, v skladu z 51.a členom Zakona o varstvu okolja (Uradni list RS, št. 39/06-ZVO-1-UPB1, 49/09-ZMetD, 66/06-OdlUS, 33/07-ZPNačrt, 57/08-ZFO-1A, 70/08, 108/09, 108/09-ZPNačrt-A, 48/12, 57/12, 92/13, 56/15, 102/15, 30/16, 61/17-GZ, 21/18-ZNOrg, 84/18-ZIURKOE in 158/20, v nadaljevanju ZVO-1).

K zahtevi in njeni dopolnitvi z dne 2. 11. 2021 in dne 27. 12. 2021 je nosilec nameravanega posega priložil:

* Izpolnjen Obrazec zahteve za začetek predhodnega postopka z dne 19. 10. 2021;
* Elaborat za preverbo potrebnosti predhodnega postopka za spremembo ravnanja z viški materiala pri gradnji drugega tira železniške proge Divača – Koper, št. 1000821-jh/nz z dne 23. 9. 2021, E-NET OKOLJE d.o.o., Linhartova cesta 13, 1000 Ljubljana (v nadaljevanju Elaborat);
* Potrdilo o plačilu upravne takse v višini 22,60 EUR z dne 19. 10. 2021;
* Poročilo o kemijskih lastnosti zemeljskega izkopa iz lokacije gradnje 2. tira železniške proge na odseku Divača – Koper ter njegovem naravnem zaledju, ki ga je naredil GeoRudEko d.o.o., Anhovo 1, 5210 Deskle, št. GRE—SAK/3a/2019;
* Strokovno mnenje glede: »Ravnanja z izkopnim materialom na trasi predorov drugega železniškega tira in Poročila o kemijskih lastnosti zemeljskega izkopa na odseku Divača-Koper«, ki ga je naredila Naravoslovno tehniška fakulteta, Aškerčeva cesta 12, 1001 Ljubljana naročilnica št. 47/2019, junija 2019;
* Strokovno študijo možnih lokacij za uporabo viškov materialov, ki nastanejo pri gradnji predorov drugega železniškega tira Divača – Koper, ki jo je naredil PKZ Šprinzer Mirko s.p., Projekti krožnega gospodarstva, Ruška cesta 7, 2000 Maribor, št. pogodbe 10/2021, 22. 2. 2021, marec 2021;
* Strokovno oceno možnih pomembnih vplivov na okolje za spremembo posega – spremembo ravnanja z viški izkopanega materiala pri gradnji drugega tira železniške proge Divača – Koper, št. 402621-jh/n z dne 24. 12. 2021, E-NET OKOLJE d.o.o., Linhartova cesta 13, 1000 Ljubljana s prilogami:
  + Izjavo št. UA-VZPDVO-93/21, 14. 12. 2021, VOC Ekologija d.o.o., Cesta Kozjanskega odreda 21, 3230 Šentjur;
  + Poročilo o kemijski analizi izkopanega materiala iz trase gradnje drugega železniškega tira, št. 497/19-420-1, 24. 12. 2019, Zavod za gradbeništvo Slovenije, Dimičeva ulica 12, 1000 Ljubljana;
  + Strokovno oceno možnih pomembnih vplivov na okolje za spremembo posega (obremenitev s hrupom, kakovost zraka, emisije TPG, vibracije), št. elaborata: P-2021-063, december 2021, EPI SPEKTRUM d.o.o., Strossmayerjeva ulica 11, 2000 Maribor.

Ministrstvo je po uradni dolžnosti s strani Agencije Republike Slovenije za okolje, Vojkova 1b, 1000 Ljubljana, pridobilo še naslednje dokumente:

* Strokovno oceno možnih pomembnih vplivov na okolje za spremembo posega: drugi tir železniške proge Divača – Koper (sprememba ravnanja z viški izkopnega materiala času gradnje), ki jo je naredil E-NET OKOLJE d.o.o., Linhartova cesta 13, 1000 Ljubljana št.: 402419-SOPP-jh/nz z dne 18. 12. 2020, dopolnitev 4. 2. 2020 s prilogami.

V skladu s prvim odstavkom 51.a člena ZVO-1 mora nosilec nameravanega posega v okolje iz tretjega odstavka 51. člena tega zakona od ministrstva zahtevati, da ugotovi, ali je za nameravani poseg treba izvesti presojo vplivov na okolje in pridobiti okoljevarstveno soglasje. Pri ugotovitvi iz prvega odstavka 51.a člena ZVO-1 ministrstvo upošteva merila, ki se nanašajo na značilnosti nameravanega posega v okolje, njegovo lokacijo in značilnosti možnih vplivov posega na okolje.

Obveznost presoje vplivov na okolje se ugotavlja v skladu z Uredbo o posegih v okolje, za katere je treba izvesti presojo vplivov na okolje (Uradni list RS, št. 51/14, 57/15, 26/17 in 105/20). Prvi odstavek 3. člena Uredbe o posegih v okolje, za katere je treba izvesti presojo vplivov na okolje, določa, da so vrste posegov v okolje, za katere je presoja vplivov v okolje obvezna, če se zanje v predhodnem postopku ugotovi, da bi lahko imeli pomembne vplive na okolje navedene v Prilogi 1 te uredbe in označeni z oznako X v stolpcu PP. Podrobnejša merila za ugotovitev o potrebnosti izvedbe presoje vplivov na okolje in izdaje okoljevarstvenega soglasja so določena v Prilogi 2 Uredbe o posegih v okolje, za katere je treba izvesti presojo vplivov na okolje.

V skladu s točko F Prometna infrastruktura, F.1 Priloge 1 Uredbe o posegih v okolje, za katere je treba izvesti presojo vplivov na okolje, je izvedba presoje vplivov na okolje obvezna, kadar gre za daljinsko železniško progo mednarodnega ali nacionalnega pomena32.

Ob tem je v opombi 32 navedeno: glavne proge po predpisih, ki urejajo železniški promet.

V skladu s tretjim odstavkom 3.člena Uredbe o posegih v okolje, za katere je treba izvesti presojo vplivov na okolje, se za spremembo posega v okolje iz prvega odstavka tega člena izvede predhodni postopek, če gre za spremembo, ki sama po sebi dosega ali presega višino pragu, pri kateri je v prilogi 1 te uredbe za to vrsto posega treba izvesti predhodni postopek; s katero bi poseg v okolje skupaj s predhodnimi spremembami prvič dosegel ali presegel višino pragu, pri kateri je v prilogi 1 te uredbe za to vrsto posega treba izvesti predhodni postopek, ali večkratnik višine pragu.

Četrti odstavek 3. člena Uredbe o posegih v okolje, za katere je treba izvesti presojo vplivov na okolje določa, da se predhodni postopek izvede tudi za spremembo posega iz prvega odstavka prejšnjega člena ali prvega odstavka tega člena, za katerega v prilogi 1 te uredbe prag ni določen.

Ob tem je v 6. točki 1a. člena citirane uredbe obrazloženo, da je sprememba posega v okolje sprememba posega, ki je bil v skladu s predpisi dovoljen, se izvaja ali je že izveden, in vpliva na bistvene lastnosti posega v okolje tako, da se njegovi vplivi na okolje pomembno povečajo oziroma se pomembno povečanje njegovih vplivov na okolje zaradi spremembe lahko pričakuje.

V skladu s 1. točko 1.a člena citirane uredbe pa je bistvena lastnost posega v okolje lastnost posega v okolje, zaradi katere ima lahko poseg v okolje pomembne vplive na okolje oziroma se pomembni vplivi na okolje lahko pričakujejo; bistveno lastnost posega v okolje izraža zlasti njegova zmogljivost.

Ministrstvo je na podlagi proučitve zahteve ugotovilo, da je za nameravani poseg, in sicer za spremembo ravnanja z viški izkopanega materiala pri gradnji drugega tira železniške proge Divača – Koper, potrebno izvesti predhodni postopek v skladu s točko F.1 Priloge 1 v povezavi s četrtim odstavkom 3. člena, ter 1. in 6. točko 1a. člena Uredbe o posegih v okolje, za katere je treba izvesti presojo vplivov na okolje.

Agencija Republike Slovenije za okolje, Vojkova 1b, 1000 Ljubljana je za nameravani poseg: gradnja drugega tira železniške proge Divača - Koper, izdala: Delno okoljevarstveno soglasje za gradnjo drugega tira železniške proge Divača – Koper, št. 35402-2/2012-96 z dne 13. 2. 2014 (v nadaljevanju Delno okoljevarstveno soglasje) in Dopolnilno odločbo k delnemu okoljevarstvenemu soglasju za gradnjo drugega tira železniške proge Divača – Koper v območju Krajinskega parka Beka, št. 35402-2/2012-100 z dne 29. 10. 2014 (v nadaljevanju Dopolnilna odločba). Podlaga za izvedbo presoje ter izdajo Delnega okoljevarstvenega soglasja in Dopolnilne odločbe je bilo Poročilo o vplivih drugega tira železniške proge na odseku Divača – Koper na okolje, ki ga je pod št. projekta 24-04/12-2, februarja 2012, dopolnjeno maja 2012, dopolnjeno julija 2012, dopolnjeno novembra 2013, izdelalo podjetje PRO LOCO d.o.o., Trubarjeva 57, 1000 Ljubljana (v nadaljevanju PVO-5).

Nadalje je Agencija Republike Slovenije za okolje, Vojkova 1b, 1000 Ljubljana, dne 31. 8. 2018 izdala Sklep št. 35405-375/2017-23 v predhodnem postopku, iz katerega izhaja, da za nameravani poseg II. tir železniške proge Divača - Koper: širitev servisnih cevi SC-T1, SC-T2 in SC-T8 na zemljiščih v k.o. 2459 Lokev s parc. št. 2142/1, k.o. 2555 Draga s parc. št. 1683/4, k.o. 2557 Ocizla s parc. št. 5250/6, k.o. 2601 Gabrovica s parc. št. 1306/1, k.o. 2589 Plavje s parc. št. 742/13, in k.o. 2603 Dekani s parc. št. 2925/2, nosilcu Ministrstvo za infrastrukturo, Direkcija RS za infrastrukturo, Tržaška cesta 19, 1000 Ljubljana, ni potrebno izvesti presoje vplivov na okolje in pridobiti okoljevarstvenega soglasja. Predmet predhodnega postopka je bila sprememba že dovoljenega posega – povečanje profilov servisnih cevi treh najdaljših predorov T1, T2 in T8 na polni profil, enak profilu glavne cevi, pri čemer bodo te cevi še vedno ostale v funkciji servisnih cevi, v kasnejših fazah pa bi omogočile izvedbo novega drugega tira (t.i. tretjega tira). S širitvijo servisnih cevi predorov se poveča tudi količina izkopnega materiala, pri čemer je osnovni scenarij ravnanja z njim ostal enak.

Za spremembo posega – spremembo ravnanja z izkopnim materialom je bil v letu 2020, prav tako s strani Agencije Republike Slovenije za okolje, Vojkova 1b, 1000 Ljubljana, izveden predhodni postopek, in izdan sklep št. 35405-50/2020-18 z dne 29. 5. 2020, iz katerega izhaja, da za spremembo ni potrebno izvesti presoje vplivov na okolje in pridobiti okoljevarstvenega soglasja. Predmet predhodnega postopka je bila sprememba že dovoljenega posega, in sicer sprememba ravnanja z izkopnim materialom (apnenec in fliš) glede na prvotni scenarij, predviden v Delnem okoljevarstvenem soglasju (prevoz flišnega materiala v predelavo v Salonit Anhovo, d.d. po cestah in železnici preko železniške postaje Koper – tovorna). Po novem scenariju bi se povečal obseg predelave v frakcije izkopanega kvalitetnega apnenca na treh gradbiščih za uporabo pri gradnji drugega tira, del izkopanega kvalitetnega fliša bi se uporabil za sanacijo kamnoloma Črni Kal – Črnotiče, ukinila pa bi se tudi transport viškov izkopnega materiala po cestah in železnici preko železniške postaje Koper – tovorna in predelava v Salonit Anhovo, d.d..

Iz zgoraj navedenega sklepa izhaja, da se bodo z obravnavano spremembo posega zmanjšali vplivi na okolje glede na prvotni scenarij ravnanja z izkopnim materialom, predviden v Delnem okoljevarstvenem soglasju in Dopolnilni odločbi. Z ozirom na spremenjene razmere (preobremenjenost obstoječe železniške proge od Divače do Kopra, ki je za prevoz izkopnega materiala ne bo mogoče uporabljati) je namreč sprememba ravnanja z izkopnim materialom nujno potrebna. Prav tako obstaja potreba po materialu za sanacijo kamnoloma Črni Kal - Črnotiče, ki ga mora koncesionar, Salonit Anhovo, Kamnolomi, d.o.o., v skladu s koncesijsko pogodbo sanirati po prenehanju izkoriščanja. Hkrati je bilo ugotovljeno, da bo višek kvalitetnega izkopnega materiala, ki je po predpisih o rudarstvu mineralna surovina, predstavljal stranski proizvod po predpisih, ki urejajo odpadke. Kvalitetni apnenec in fliš, ki bo nastal pri gradnji predorov, sta snovno čisti materialni surovini in kot taki tehnično uporabljivi (dokazano na podlagi kemijskih in geoloških analiz: Poročilo o kemijskih lastnostih zemeljskega izkopa iz lokacije gradnje 2. tira železniške proge na odseku Divača – Koper ter njegovem naravnem zaledju (Georudeko d.o.o., št. GRE-SAK/3a/2019, 2019), Ravnanje z izkopanim materialom na trasi predorov drugega železniškega tira in poročilo o kemijskih lastnostih zemeljskega izkopa na odseku Divača – Koper (UL; Naravoslovnotehniška fakulteta, julij 2019)). Za opredelitev materiala kot stranskega proizvoda je nosilec nameravanega posega sprejel "Protokol ravnanja z izkopnim materialom – mineralno surovino pri gradnji drugega tira železniške proge Koper – Divača kot s stranskim proizvodom" (maj 2020, s spremembami), ki določa postopke nadzora nad kvaliteto in količino materiala kot surovine.

Dne 29. 5. 2020 je bil s strani Agencije Republike Slovenije za okolje, Vojkova 1b, 1000 Ljubljana, izdan sklep št. 35405-91/2020-15 za poseg: Sprememba načina sanacije kamnoloma Črni Kal – Črnotiče.

*Opis nameravanega posega*

Nosilec nameravanega posega načrtuje spremembo ravnanja z viški izkopnega materiala glede na optimizirani scenarij 2020 (predhodni postopek zaključen z izdajo sklepa št. 35405-50/2020-18 z dne 29. 5. 2020) v delu, ki se nanaša na predelavo v frakcije kakovostnega apnenca za uporabo pri gradnji drugega tira, vgradnjo fliša za sanacijo kamnolomov in rabo/skladiščenje viška kakovostnega apnenca, in sicer:

* apnenec, ki je mineralna surovina/stranski proizvod in ki se uporabi pri gradnji drugega tira, se izven gradbišč drugega tira, namesto na eni lokaciji (kamnolom Črni Kal – Črnotiče), predeluje na dveh lokacijah in sicer v kamnolomih Črni Kal – Črnotiče (6.570 m³) in Laže (650.430 m³);
* fliš, ki je mineralna surovina/stranski proizvod, se, namesto na eni lokaciji (kamnolom Črni Kal – Črnotiče), vgrajuje za sanacijo kamnolomov na treh lokacijah in sicer v kamnolomih Črni Kal – Črnotiče (12.660 m³), Laže (851.427 m³) in Griža (75.963 m³);
* višek apnenca, ki je mineralna surovina/stranski proizvod (547.150 m³), za katerega je bil po optimiziranem scenariju 2020 predviden odvoz v kamnolom Črni Kal – Črnotiče, se delno nepredelan porabi pri gradnji drugega tira za nasipe, delno pa uporabi za druge namene (gradnja bodočega vzporednega tira ali prodaja na trgu).

Vgradnja fliša, ki je mineralna surovina/stranski proizvod, na ostalih lokacijah – Bekovec (288.000 m³), Šalara (196.000 m³) in Ankaranska Bonifika (130.000 m³), ki so bile vse že predmet presoje vplivov na okolje in izdaje Delnega okoljevarstvenega soglasja in Dopolnilne odločbe, ostaja nespremenjena. Nespremenjen ostaja tudi obseg vnosa v tla po postopku R10 odpadka 17 05 04 (nehomogen apnenčast in flišni material) na lokaciji Bekovec (454.000 m³), ki je bil prav tako že predmet presoje vplivov na okolje in izdaje Delnega okoljevarstvenega soglasja in Dopolnilne odločbe.

Predvideno je torej naslednje ravnanje z izkopanim materialom:

|  |  |  |
| --- | --- | --- |
| Izkopani material | Količina (m3) – neraščeno stanje | |
| SKUPNA KOLIČINA | 4.149.200 | od tega: |
| APNENEC – MINERALNA SUROVINA | 2.141.150 | od tega: |
| Predelava v frakcije (drobljenje, sejanje) na 3 gradbiščih drugega tira za uporabo pri gradnji drugega tira (tamponi, beton ...) |  | 937.000 |
| Predelava v frakcije v kamnolomu Črni Kal – Črnotiče (1%) za uporabo pri gradnji drugega tira (tamponi, beton) ... za Sklop 2, Sklop 2 in Sklop 3 – cestni transport v kamnolom in nazaj na gradbišče |  | 6.570 |
| Predelava v frakcije v kamnolomu Laže (99%) za uporabo pri gradnji drugega tira (tamponi, beton) ... za Sklop 1, Sklop 2 in Sklop 3) – cestni transport v kamnolom in nazaj na gradbišče |  | 650.430 |
| Višek materiala – skladiščenje na območju gradbišč drugega tira\* |  | 547.150 |
| FLIŠ – MINERALNA SUROVINA | 1.554.050 | Od tega: |
| Kamnolom Črni Kal – Črnotiče – vgradnja za sanacijo kamnoloma |  | 12.660 |
| Kamnolom Laže – vgradnja za sanacijo kamnoloma |  | 851.427 |
| Kamnolom Griža – vgradnja za sanacijo kamnoloma |  | 75.963 |
| Ankaranska Bonifika – vgradnja |  | 130.000 |
| Bekovec – vgradnja (slab fliš in apnenec\*) |  | 288.000 |
| Opuščeni laporokop ob Šmarski cesti (Šalara) - vgradnja |  | 196.000 |
| NEHOMOGEN APNENČAST IN FLIŠNI MATERIAL (ODPADEK 17 05 04) | 454.000 | od tega: |
| Bekovec – vnos v tla (R10) |  | 454.000 |

\* Uporaba nepredelanega izkopanega apnenca pri gradnji drugega tira je predvidena že od začetka projekta. V tem času je bila izdelana višja stopnja projektne dokumentacije, ki bolj natančno opredeljuje potrebne količine za izdelavo nasipov. Od 547.150 m³ viška apnenca se bo tako za izdelavo nasipov pri gradnji drugega tira lahko porabilo ca. 350.000 m³ nepredelanega apnenca. Apnenec se bo pridobival postopno in se bo postopno tudi porabljal, v tabeli prikazana količina ne bo nastala naenkrat. Predvidoma bo ob dokončanju drugega tira na voljo še ca. 197.150 m³, ki se bo lahko uporabil pri gradnji bodočega vzporednega tira ali pa se bo prodal na trgu (kot stranski proizvod). V vmesnem času bo ta material lahko skladiščen na gradbiščih zgornjega dela trase drugega tira, kjer je na voljo prostor za skladiščenje ca. 510.000 m³ materiala.

*Odločitev*

Ministrstvo je na podlagi prejete dokumentacije in v skladu s Prilogo 2 Uredbe o posegih v okolje, za katere je treba izvesti presojo vplivov na okolje ugotovilo, da za nameravani poseg, glede na njegove značilnosti, lokacijo in možne vplive,ni treba izvesti presoje vplivov na okolje in pridobiti okoljevarstvenega soglasja.

Ministrstvo je tako ugotovilo:

1. Značilnosti posega

* Velikost in značilnosti celotnega posega: nameravani poseg ne vpliva na poseg izvedbe drugega tira železniške proge Divača – Koper, v smislu spremembe lokacije posega (položaj in lega v prostoru), dimenzij, zmogljivosti, sestave, tehničnih značilnosti, načina in obdobja obratovanja ter rabe energije v času obratovanja. Poseg gradnje drugega tira je načrtovan na zemljiščih, navedenih v točki 1. izreka tega sklepa (povzeto po gradbenem dovoljenju št. 35105-118/2011/162 1093-05 z dne 31. 3. 2016).

Predmet nameravanega posega je tako sprememba ravnanja z viški izkopanega materiala pri gradnji drugega tira železniške proge Divača - Koper na način, da se material namesto na eno lokacijo (kamnolom Črni Kal – Črnotiče) odvaža in vgrajuje za sanacijo še v dveh dodatnih kamnolomih – kamnoloma Griža in Laže, apnenec pa se bo predeloval na dveh lokacijah – v kamnolomih Črni Kal – Črnotiče in Laže, in sicer:

Kamnolom Črni Kal – Črnotiče:

predelava apnenca (mineralna surovina) za uporabo pri gradnji drugega tira in sanacija kamnoloma s flišem (mineralna surovina) na območju kamnoloma Črni Kal – Črnotiče je predvidena na zemljiščih v k.o. 2598 Socerb s parcelnima št. 2967/7 in 2967/11. Kamnolom se nahaja v Mestni občini Koper. Koncesionar je Salonit Anhovo, Kamnolomi, d.o.o., ki ima pridobljeno rudarsko pravico za izkoriščanje tehničnega kamna – apnenca. Sanacija opuščenega pridobivalnega prostora bo izvedena skladno s koncesijsko pogodbo in predpisi o rudarstvu ter ni predmet posega gradnje drugega tira železniške proge Divača – Koper. Kamnolom je bil obravnavan v predhodnem postopku za spremembo posega, za katerega je bil s strani Agencije Republike Slovenije za okolje, Vojkova 1b, 1000 Ljubljana, izdan sklep št. 35405-50/2020-18 z dne 29. 5. 2020. Po takratnem optimiziranem scenariju 2020 je bila za odvoz v ta kamnolom predvidena bistveno večja količina apnenca (mineralne surovine/stranskega proizvoda) za predelavo in fliša (mineralne surovine/stranskega proizvoda) za vgradnjo za sanacijo kamnoloma kot pri nameravanem posegu.

Kamnolom Laže:

predelava apnenca (mineralna surovina) za uporabo pri gradnji drugega tira in sanacija kamnoloma s flišem (mineralna surovina) na območju kamnoloma Laže je predvidena na zemljiščih v k.o. 2446 Laže s parcelnimi št. 1316/62, 1316/63, 1316/66, 1316/72, 1316/74, 1320/15, 1320/16, 1320/27, 1320/28, 1320/29, 1320/65, 1320/66, 1322/1 in 1322/3. Kamnolom se nahaja v občini Divača. Koncesionar je Kolektor CPG d.o.o., ki ima pridobljeno rudarsko pravico za izkoriščanje tehničnega kamna – apnenca. Sanacija opuščenega pridobivalnega prostora bo izvedena skladno s koncesijsko pogodbo in predpisi o rudarstvu ter ni predmet posega gradnje drugega tira železniške proge Divača – Koper.

Kamnolom Griža pri Rižani:

sanacija kamnoloma s flišem (mineralna surovina) na območju kamnoloma Griža je predvidena na zemljiščih v k.o. 2614 Kubed s parcelnimi št. 1707/99, 1707/147, 1707/102, 1707/129, 1707/103, 1707/128, 1707/104, 1707/127, 1707/105, 1707/126, 1707/106, 1707/125, 1707/107, 1707/123, 1707/124, 1707/137, 1707/50, 1707/51, 1707/52, 1707/53, 1707/54. Kamnolom se nahaja v Mestni občini Koper. Koncesionar je VOC Ekologija d.o.o., ki ima pridobljeno rudarsko pravico za izkoriščanje tehničnega kamna – apnenca. Sanacija opuščenega pridobivalnega prostora bo izvedena skladno s koncesijsko pogodbo in predpisi o rudarstvu ter ni predmet posega gradnje drugega tira železniške proge Divača – Koper.

Nameravani poseg bo, glede na že dovoljen poseg oziroma glede na že presojane vplive posega (PVO-5, Delno okoljevarstveno soglasja in Dopolnilna odločba ter sklepa v predhodnem postopku za spremembo posega št. 35405-375/2017-23 z dne 31. 8. 2018 in št. 35405-50/2020-18 z dne 29. 5. 2020), imel za posledico delno spremembo vplivov na okolje v času gradnje, predvsem pri:

* emisijah snovi v zrak in toplogrednih plinov zaradi tovornega prometa do lokacij odvoza viškov izkopnega materiala;
* emisijah hrupa tovornega prometa na dovoznih cestah do lokacij odvoza viškov izkopnega materiala;
* vibracijah, povezanih s tovornim prometom na dovoznih cestah do lokacij odvoza viškov izkopnega materiala.

Ker nameravani poseg torej vključuje dve novi lokaciji, ki v dosedanjih postopkih okoljevarstvenega soglasja in predhodnih postopkih še nista bili obravnavani, je predmet tega predhodnega postopka predvsem vsebinska preveritev, ali bo ta sprememba lahko vplivala tudi na nekatere druge dejavnike okolja, kot so tla, podzemne vode in kulturna dediščina.

* Skupni učinek z drugimi obstoječimi oziroma dovoljenimi posegi: nameravani poseg je predviden v okviru izgradnje drugega tira železniške proge Divača – Koper. Predelava apnenca (mineralna surovina) za uporabo pri gradnji drugega tira in sanacija kamnoloma s flišem (mineralna surovina) se bo izvajala na območju kamnolomov Črni Kal – Črnotiče in Laže.

Koncesionar kamnoloma Črni Kal – Črnotiče je Salonit Anhovo, Kamnolomi, d.o.o., ki ima pridobljeno rudarsko pravico za izkoriščanje kamna apnenca. Koncesionar kamnoloma Laže je Kolektor CPG d.o.o., ki ima prav tako pridobljeno rudarsko pravico za izkoriščanje tehničnega kamna – apnenca.

Na območju sanacije kamnolomov Črni Kal – Črnotiče in Griža ni predvidenih drugih posegov, ki bi imeli kumulativne vplive na obremenitev okolja. Lokacija kamnoloma Laže je bila že predmet presoje vplivov na okolje in izdaje okoljevarstvenega soglasja. Agencija Republike Slovenije za okolje, Vojkova 1b, 1000 Ljubljana, je namreč dne 27. 9. 2021 izdala koncesionarju Kolektor CPG d.o.o. okoljevarstveno soglasje št. 35402-78/2017-39 za poseg: širitev kamnoloma Laže-1, 2. etapa, I. in II. faza ter povečanje količine predelave nenevarnih gradbenih odpadkov po postopku R5 na 128.000 ton na leto. Upoštevajoč ugotovitve navedene presoje vplivov na okolje, ministrstvo ocenjuje skupni učinek kot posledica izvajanja vseh dejavnosti na lokaciji kamnoloma Laže kot nepomemben.

- Tveganje povzročitve večjih nesreč po predpisih, ki urejajo varstvo okolja, in naravnih nesreč, tudi tistih, ki so v skladu z znanstvenimi spoznanji lahko posledica podnebnih sprememb: z nameravanim posegom se ne povečuje tveganje povzročitve večjih nesreč po predpisih, ki urejajo varstvo okolja, in naravnih nesreč, tudi tistih, ki so v skladu z znanstvenimi spoznanji lahko posledica podnebnih sprememb zato vpliva nameravane spremembe posega ne bo.

- Tveganje za zdravje ljudi: zaradi nameravanega posega se ne spreminjajo vplivi na zdravje in premoženje ljudi, kakor tudi območje vpliva na zdravje in premoženje ljudi, določenega v PVO-5 (območje, na katerem poseg povzroča obremenitve okolja, ki lahko vplivajo na zdravje in premoženje ljudi), kot to izhaja iz nadaljevanja obrazložitve tega sklepa.

1. Lokacija posega v okolje

* Nameravani poseg spremembe ravnanja z viški izkopanega materiala pri gradnji drugega tira železniške proge Divača - Koper ne vpliva na poseg drugega tira železniške proge Divača – Koper, v smislu spremembe lokacije posega (položaj in lega v prostoru), dimenzij, zmogljivosti, sestave, tehničnih značilnosti, načina in obdobja obratovanja ter rabe energije v času obratovanja. Lokacije in ureditev gradbišč ter gradbiščnih platojev za gradnjo drugega tira, čas in dinamika gradnje ter že izvedene dostopne in servisne ceste, se, glede na dovoljeni poseg, prav tako ne spreminjajo.

Trasa drugega tira poteka po območju občin Divača, Sežana, Hrpelje - Kozina in Mestne občine Koper, v pasu med državno cesto Divača - Črni Kal - Sermin in državno mejo z Italijo. Območje glede na regionalno razvrstitev krajinskih tipov Slovenije, sodi v južni del Primorske regije, to je območja, do kamor sega vpliv sredozemskega podnebja.

Vplivi nameravanega posega bodo omejeni na čas gradnje in bodo posledica delnih sprememb lokacij odvoza viškov izkopanega materiala in količin, ki se bodo odvažale na posamezne lokacije, pri čemer sta predvideni dve dodatni (novi) lokaciji – kamnoloma Laže in Griža, ki v dosedanjih postopkih (presoja vplivov na okolje, predhodni postopek) nista bila obravnavana. Kamnolom Črni Kal – Črnotiče je bil predmet predhodnega postopka, ki se je zaključil z izdajo sklepa št. 35405-50/2020-18 z dne 29. 5. 2020, s tem, da je bila v takratnem predhodnem postopku za odvoz v ta kamnolom predvidena bistveno večja količina apnenca (mineralne surovine/stranskega proizvoda) za predelavo in fliša (mineralne surovine/stranskega proizvoda) za vgradnjo za sanacijo kamnoloma.

Lokacije kamnolomov za odvoz viškov izkopanega materiala so torej naslednje:

Kamnolom Črni Kal – Črnotiče, ki se nahaja nad traso drugega tira, na območju med km 14 in km 15. Nahaja se znotraj širšega vodovarstvenega območja (VVO III) za vodno telo vodonosnikov Rižane glede na določila Uredbe o vodovarstvenem območju za vodno telo vodonosnikov Rižane (Uradni list RS, št. 49/08, 72/12 in 69/13).

Kamnolom Laže, dostop do katerega je preko A1 – priključka Razdrto, v nadaljevanju pa preko državnih cest R2–4097 odsek 0306 Postojna – Razdrto in R2–4099 odsek 0307 Razdrto – Senožeče ter dovozne ceste do kamnoloma v skupni dolžini ca. 3,4 km. Dovozna pot je v celoti asfaltirana. Kamnolom se nahaja izven vodovarstvenih območij in območij varovanih po predpisih o ohranjanju narave.

Kamnolom Griža, dostop do katerega je preko avtoceste A1 – priključka Črni Kal, v nadaljevanju pa preko državnih cest R1–41868 odsek 1434 Črni Kal – Kortine in R1–8631 odsek 1059 Kortine – Gračišče ter dovozne ceste do kamnoloma v skupni dolžini ca. 4,6 km. Dovozna pot je asfaltirana, razen zadnjih 500 m dovozne ceste do kamnoloma. Pogoji glede varovanja zraka v Delnem okoljevarstvenem soglasju št. 35402-2/2012-96 z dne 13. 2. 2014, med drugim, določajo, da morajo biti dostopne ceste do gradbišč in deponij viškov materiala biti prevlečene z nosilno asfaltno podlago in redno čiščene na način, ki ne povzroča prašenja. Kamnolom Griža je šele nedavno pričel ponovno obratovati po več letih mirovanja in spremembi koncesionarja, zato trenutno še ne izpolnjuje pogoja v zvezi z asfaltiranim dostopom. Nosilec nameravanega posega je zato predložil izjavo koncesionarja VOC Ekologija d.o.o., Cesta Kozjanskega odreda 21, 3230 Šentjur, št. UA-VZPDVO-93/21 z dne 14. 12. 2021, iz katere izhaja, da se bo dostopno cesto v obdobju treh mesecev protiprašno zaščitilo (asfaltiralo). Do ustrezne ureditve dovozne ceste dovoz izkopnega materiala v kamnolom Griža ne bo potekal, skladno s pogoji iz okoljevarstvenega soglasja, in se bo odvažal v ostala dva kamnoloma. Kamnolom se sicer nahaja izven vodovarstvenih območij in območij varovanih po predpisih o ohranjanju narave.

1. Vrsta in značilnosti možnih učinkov

* Vpliv na rastlinstvo, živalstvo, habitatne tipe, varovana območja, naravne vrednote, ekološko pomembna območja in podzemne jame: z nameravanim posegom se ne povečujejo pri izvedeni presoji vplivov na okolje ugotovljeni vplivi na naravo in podzemne jame, saj se z nameravanim posegom ne širijo in ne spreminjajo območja gradbišč, gradbiščnih platojev in dovoznih cest, ne spreminja se osvetljevanje gradbišč, vplivi spremembe na emisijo delcev PM10, stopnja obremenjevanja okolja celotnega posega s hrupom in z vibracijami pa se, glede na dovoljen poseg, nebistveno spreminja. Kamnoloma Griža in Laže se nahajata izven območij, varovanih po predpisih o ohranjanju narave. Kamnolom Črnotiče se nahaja na območju naravne vrednote državnega pomena Kraški rob (evid. št. 3629) in Natura 2000 območja (SI5000023 Kras, SPA, SI3000276 Kras, SAC). Kamnolom Črnotiče je bil že obravnavan v predhodnem postopku, ki se je zaključil z izdajo sklepa št. 35405-50/2020-18 z dne 29. 5. 2020. V takratnem predhodnem postopku je bilo pridobljeno mnenje št. 7-II-54/2-0-20/RT z dne 24. 4. 2020 s strani Zavoda RS za varstvo narave, Območne enote Piran, Trg Etbina Kristana 1, 6310 Izola, iz katerega izhaja, da za poseg (ki je predvideval za odvoz v ta kamnolom bistveno večjo količino apnenca (mineralne surovine/stranskega proizvoda) za predelavo in fliša (mineralne surovine/stranskega proizvoda) za vgradnjo za sanacijo kamnoloma) ni treba izvesti presoje vplivov na okolje. Glede na vse navedeno ministrstvo tovrstni vpliv na okolje ne ocenjuje kot pomemben. Za izvedbo nameravanega posega se morajo upoštevati ukrepi in pogoji glede varovanja rastlinstva, živalstva, habitatnih tipov, ekološko pomembnih območij in podzemnih jam, določeni s predpisi s področja varovanja narave in v PVO-5 ter pogojev v Delnem okoljevarstvenem soglasju (poglavje 4.2) in Dopolnilni odločbi.
* Sprememba rabe tal in sprememba vegetacije: na odsekih, kjer bo trasa potekala po terenu, bo gradnja posegla največ na gozdna zemljišča (35,5 ha), ki jim sledijo kmetijska zemljišča (26,8 ha), pozidana in sorodna zemljišča (6,3 ha) ter vodna zemljišča (0,4 ha). Ker pretežni del trase poteka v predorih, bo velik del gradnje potekal pod zemljo, zato bo vpliv na spremembo rabe tal bistveno manjši, kot bi bil v primeru površinskega poteka celotne trase. Vpliv posega na kmetijske površine in kmetijstvo ter na gozdne površine in gozdarstvo med gradnjo drugega tira, je v PVO-5, z upoštevanjem omilitvenih ukrepov, ocenjen kot zmeren.

Z nameravanim posegom se ne širijo in ne spreminjajo območja gradbišč, gradbiščnih platojev in dovoznih cest. Za spremembo ravnanja z izkopnim materialom je bil s strani Agencije Republike Slovenije za okolje, Vojkova 1b, 1000 Ljubljana, izdan sklep št. 35405-50/2020-18 z dne 29. 5. 2020. Predmet takratnega predhodnega postopka je bila sprememba že dovoljenega posega, in sicer sprememba ravnanja z izkopnim materialom (apnenec in fliš) glede na prvotni scenarij, predviden v Delnem okoljevarstvenem soglasju (prevoz flišnega materiala v predelavo v Salonit Anhovo, d.d. po cestah in železnici preko železniške postaje Koper – tovorna). Po spremenjenem scenariju je bil povečan obseg predelave v frakcije izkopanega kvalitetnega apnenca na treh gradbiščih za uporabo pri gradnji drugega tira, del izkopanega kvalitetnega fliša pa je bil predviden za sanacijo kamnoloma Črni Kal – Črnotiče, prav tako je bila predvidena ukinitev transporta viškov izkopnega materiala po cestah in železnici preko železniške postaje Koper – tovorna in predelava v Salonit Anhovo, d.d.. V takratnem predhodnem postopku je bilo ugotovljeno, da se bodo s spremembo posega zmanjšali vplivi na okolje glede na prvotni scenarij ravnanja z izkopnim materialom, predviden v Delnem okoljevarstvenem. Hkrati naj bi višek kvalitetnega izkopnega materiala, ki je po predpisih o rudarstvu mineralna surovina, predstavljal stranski proizvod po predpisih, ki urejajo odpadke. Kvalitetni apnenec in fliš, ki bo nastal pri gradnji predorov, sta snovno čisti materialni surovini in kot taki tehnično uporabljivi (dokazano na podlagi kemijskih in geoloških analiz: Poročilo o kemijskih lastnostih zemeljskega izkopa iz lokacije gradnje 2. tira železniške proge na odseku Divača – Koper ter njegovem naravnem zaledju (Georudeko d.o.o., št. GRE-SAK/3a/2019, 2019), Ravnanje z izkopanim materialom na trasi predorov drugega železniškega tira in poročilo o kemijskih lastnostih zemeljskega izkopa na odseku Divača – Koper (UL; Naravoslovnotehniška fakulteta, julij 2019)). Za opredelitev materiala kot stranskega proizvoda je nosilec nameravanega posega sprejel "Protokol ravnanja z izkopnim materialom – mineralno surovino pri gradnji drugega tira železniške proge Koper – Divača kot s stranskim proizvodom" (maj 2020, s spremembami), ki določa postopke nadzora nad kvaliteto in količino materiala kot surovine.

Z nameravanim posegom se bo material namesto na eno lokacijo (kamnolom Črni Kal – Črnotiče) odvažal in vgrajeval za sanacijo še v dveh dodatnih kamnolomih – v kamnolomih Griža in Laže, kar pa ne predstavlja spremembe rabe tal. Ministrstvo glede na navedeno ocenjuje, da ne bo pomembnih tovrstnih vplivov zaradi izvedbe nameravanega posega.

* Nastajanje odpadkov: pri gradnji predorov na trasi drugega tira železniške proge Divača - Koper bo nastala večja količina izkopnega materiala, od tega del flišnega in del apnenčastega materiala (delno kakovosten material, ki ustreza mineralnim surovinam in delno manj kakovosten – nehomogen material, ki bo predstavljal odpadek).

V Delnem okoljevarstvenem soglasju in v izvedenih predhodnih postopkih so bile opredeljene naslednje količine in scenariji za ravnanje z viški izkopanega materiala:

a) Delno okoljevarstveno soglasje: pri gradnji drugega tira železniške proge (useki in predori) bo nastalo ca. 3.457.900 m³ izkopanega materiala v neraščenem stanju. Viški apnenca (ca. 1.827.900 m³) se bodo delno uporabili za zemeljske nasipe po celotni trasi drugega tira ter cest, preostali izkopani apnenčasti material pa se bo separiral in predelal v agregate za izdelavo tamponov in betonov v bližnjih kamnnolomih (npr. Črnotiče), ki je privzet za oceno vplivov zaradi predvidenih transportov. Material, ki ni ustrezen za gradbene namene (ca. 1.630.000 m³), se bo trajno odložil na treh lokacijah: na opuščenem laporokopu ob Šmarski cesti (Šalara) 196.000 m³, Ankaranski Bonifiki 130.000 m³ in na območju Bekovca 742.000 m³. Preostali viški flišnega materiala se bodo odvažali do postaje Koper - tovorna in od tam v predelavo v tovarno Salonit Anhovo ali v druge bližnje kamnolome, na primer v kamnolom Verd za sanacijo pridobivalnega prostora po zaključenem izkoriščanju, ipd. Obravnavan je bil najslabši možni scenarij, kar pomeni, da se 1.630.000 m³ viškov izkopnega materiala (fliša) prepelje preko postaje Koper - tovorna v predelavo v Salonit Anhovo.

b) Sklep v predhodnem postopku št. 35405-375/2017-23 z dne 31. 8. 2018 za spremembo posega – širitev servisnih cevi predorov T1, T2 in T8: V Delnem okoljevarstvenem soglasju je predvideno, da bo nastalo 1.630.000 m³ nevgradljivega materiala. Presojano je bilo, da se bo z njim ravnalo na naslednji način: vnos na lokaciji opuščenega laporokopa ob stari Šmarski cesti v količini 196.000 m³, vnos na območju Ankaranske Bonifike v količini 130.000 m³, vnos na območju Bekovca v količini 742.000 m³, prevoz celotne količine fliša v količini 1.630.000 m³ na železniško postajo Koper tovorna in predaja v predelavo v Salonit Anhovo d.d.. Zaradi širitve servisnih cevi se bo povečala količina izkopnega materiala za 691.300 m³ v neraščenem stanju, od tega bo 465.750 m³ apnenca in 225.550 m³ fliša. Nastalo bo dodatnih 225.550 m³ viškov nevgradljivega materiala, ki se bo prepeljal na železniško postajo Koper - tovorna in od tu naprej v Salonit Anhovo d.d.. Tako bo skupaj s širitvijo servisnih cevi nastalo 1.855.550 m³ nevgradljivega materiala. Ob upoštevanju, da bo na lokaciji Bekovec vnešeno 742.000 m³ viškov nevgradljivega materiala, jih za transport do postaje Koper - tovorna ostane 1.113.550 m³. Prevoz do postaje Koper - tovorna in nato v predelavo v Salonit Anhovo je bil v PVO-5 presojan za količino 1.630.000 m³, kar pomeni, da so dodatne količine viškov nevgradljivega materiala iz razširitve treh servisnih cevi še vedno znotraj količin, ki so bile presojane v PVO-5 in za katere je bilo izdano Delno okoljevarstveno soglasje in Dopolnilna odločba.

c) Sklep v predhodnem postopku št. 35405-50/2020-18 z dne 29. 5. 2020 za spremembo ravnanja z viški izkopanega materiala (poveča se delež na projektu drugega tira izkopanega kvalitetnega apnenca – mineralne surovine, ki se predela v frakcije (drobljenje, sejanje) neposredno po izkopu na treh gradbiščih drugega tira za uporabo pri gradnji drugega tira (tamponi, beton); del izkopanega kvalitetnega fliša – mineralne surovine se uporabi za sanacijo kamnoloma Črni Kal – Črnotiče; ukinja se transport viškov izkopnega flišnatega materiala po cestah in železnici preko železniške postaje Koper – tovorna in predelava v Salonit Anhovo, d.d.): v tem postopku je bilo ugotovljeno, da bo nosilec nameravanega posega z izkopanim materialom pri izvedbi projekta Drugi tir Divača Koper ravnal skladno z Uredbo o odpadkih (Uradni list RS, št. 37/15 in 69/15 in 129/20) na naslednje načine:

1. Apnenec, ki ga bo nosilec nameravanega posega uporabil na kraju, kjer bo izkopan v prvotnem stanju in brez obdelave:

Tisti del izkopanega materiala (apnenca), ki ga nosilec nameravanega posega namerava uporabiti na kraju, kjer bo izkopan, za izvedbo gradbenih del v prvotnem stanju in brez obdelave, je mineralna surovina, ki jo bo nosilec nameravanega posega, skladno z 92. členom Zakona o rudarstvu (Uradni list RS, št. 14-14 – UPB in 61/17 – GZ, v nadaljevanju ZRud-1) uporabil pri gradnji predora in drugih gradbenih delih. Ta mineralna surovina bo pridobljena z gradbenimi deli na gradbišču, za katero bo moral nosilec nameravanega posega dokazati, da ni onesnažena z nevarnimi snovmi tako v skladu s predpisom, ki ureja ravnanje z odpadki (drugi odstavek 4. člena Uredbe o ravnanju z odpadki, ki nastanejo pri gradbenih delih (Uradni list RS, št. 34/08)) v povezavi z drugim odstavkom 8. člena Uredbe o ravnanju z odpadki, ki nastanejo pri gradbenih delih. V kolikor to nosilec nameravanega posega izkaže, velja – na podlagi priloge Uredbe o ravnanju z odpadki, ki nastanejo pri gradbenih delih - da se lahko neomejene količine zemeljskega izkopa uporabljajo v skladu z 8. členom Uredbe o ravnanju z odpadki, ki nastanejo pri gradbenih delih na gradbiščih, kjer je nastal, ali na drugih gradbiščih istega nosilca nameravanega posega.

1. Preostali izkopani material (apnenec in fliš):

Preostali izkopani material (apnenec in fliš) v procesu izgradnje predora je, ker ni glavni proizvod tega procesa (to je objekt – predor), ostanek proizvodnega procesa (ta proces je z vidika slovenskega in evropskega prava treba šteti za proizvodni proces) in je, glede na Uredbo o odpadkih, zato bodisi odpadek ali stranski proizvod, ker ga nosilec nameravanega posega ne bo uporabil v prvotnem stanju in brez obdelave za gradnjo na kraju, kjer je bil izkopan. Nosilec nameravanega posega bo ves preostali material obravnaval kot stranski proizvod, kar bo izkazal z ustreznimi dokazili skladno z Uredbo o odpadkih, in sicer:

* 1. Apnenec, ki bo na kraju, kjer bo izkopan, pred uporabo zdrobljen v manjše agregate in bo uporabljen za proizvodnjo betona:

Nosilec nameravanega posega bo ta apnenec s pogodbo prenesel na drugo osebo - tisto, ki bo zagotovila izvedbo drobljenja in predelavo zdrobljenega apnenca v proizvod ter izpolnil tudi druge pogoje, ki jih predpisi določajo za stranski proizvod, zato bo ta del izkopanega materiala stranski proizvod, kar bo nosilec nameravanega posega izkazal z ustreznimi dokazili skladno z Uredbo o odpadkih, in sicer bo skladno z alinejami 1-4 7. člena izdelan protokol ravnanja z izkopnim materialom – mineralno surovino pri gradnji predorov drugega tira železniške proge Divača-Koper kot s stranskim proizvodom.

* 1. Apnenec, ki ga namerava nosilec nameravanega posega prepeljati na območje kamnoloma Črnotiče:

Tisti del apnenca, ki ga namerava nosilec nameravanega posega prepeljati na območje kamnoloma Črnotiče, kjer ga namerava družba Salonit Anhovo, d.d. zdrobiti v manjše agregate in ga delno vrniti nosilcu nameravanega posega, delno pa prodati na trgu, bo stranski proizvod, kar bo nosilec nameravanega posega izkazal z ustreznimi dokazili skladno z Uredbo o odpadkih, in sicer bo skladno z alinejami 1-4 7. člena izdelan protokol ravnanja z izkopnim materialom – mineralno surovino pri gradnji predorov drugega tira železniške proge Divača-Koper kot s stranskim proizvodom.

* 1. Fliš, ki ga namerava nosilec nameravanega posega v prvotnem stanju in brez obdelave prepeljati na območje kamnoloma Črnotiče:

Ta del izkopanega materiala bo prav tako stranski proizvod, kar bo nosilec nameravanega posega izkazal z ustreznimi dokazili skladno z Uredbo o odpadkih, in sicer bo skladno z alinejami 1-4 7. člena izdelan protokol ravnanja z izkopnim materialom – mineralno surovino pri gradnji predorov drugega tira železniške proge Divača-Koper kot s stranskim proizvodom.

Vgradnja materiala v kamnolom Črnotiče:

* Višek zemeljskega izkopa, ki ga nosilec nameravanega posega ne bo uporabil na istem gradbišču ali na drugem gradbišču, kjer je tudi sam investitor in po svoji sestavi in lastnostih ustreza definiciji mineralne surovine, bo nosilec nameravanega posega okoljsko opredelil kot stranski proizvod z vsemi pripadajočimi dokazili.
* Vgradnja tako proizvedenega stranskega proizvoda se bo izvedla v kamnolomu Črnotiče skladno z določili ZRud-1.

Ker stranski proizvod ni odpadek, za njegovo vgradnjo v rudniške prostore ne velja določilo četrtega odstavka 10. člena Uredbe o ravnanju z odpadki iz rudarskih in drugih dejavnosti izkoriščanja mineralnih surovin (Uradni list RS, št. 43/08 in 30/11), kjer je določeno, da se za zasipavanje odkopanih rudniških prostorov z odpadki, ki niso rudarski odpadki, uporablja predpis, ki ureja odlaganje odpadkov na odlagališčih.

Izvajanje rudarskih del v pridobivalnem prostoru kamnoloma Črni Kal – Črnotiče se izvaja po postopku sprotne tehnične sanacije. Zaradi sprememb v načinu izvajanja sprotne tehnične sanacije z uporabo stranskega proizvoda iz gradnje Drugega tira železniške proge Divača – Koper bo moral nosilec nameravanega posega izdelati nov Rudarski projekt za izvedbo del pri izkoriščanju mineralne surovine – apnenca v kamnolomu Črni Kal – Črnotiče, ki bo moral upošteval spremenjen način izvajanja sprotne tehnične sanacije znotraj obstoječega pridobivalnega prostora z uporabo obravnavanega stranskega proizvoda, kar je v celoti skladno z določili ZRud-1. Končna sanacija z rudarskimi deli degradiranega okolja se bo moral po določilih ZRud-1 izvesti po pravnomočnosti dovoljenja za opustitev rudarskih del.

Vnos materiala po R10 na lokacijo Bekovec

Za vnos materiala po R10 na lokacijo Bekovec bo pred vnosom potrebno pridobiti okoljevarstveno dovoljenje skladno z 9. členom Uredbe o obremenjevanju tal z vnašanjem odpadkov (Uradni list RS, št. 34/08 in 61/11).

Vnos bo potekal na naslednji način:

* Višek zemeljskega izkopa, ki bo odpadek, ki ga nosilec nameravanega posega ne bo uporabil na istem gradbišču njegovega nastanka, bo nosilec nameravanega posega uporabil z vnosom v tla na drugem gradbišču, kjer je prav tako investitor - na območju gradnje na lokaciji Bekovec.
* Za tako vnesen zemeljski izkop nosilec nameravanega posega po drugi točki 10. člena Uredbe o obremenjevanju tal z vnašanjem odpadkov ne potrebuje okoljevarstvenega dovoljenja za vnos zemeljskega izkopa v tla po postopku predelave odpadkov R10, mora pa z analizami zemeljskega izkopa s preskusnimi metodami predhodno dokazati, da zemeljski izkop ni onesnažen z nevarnimi snovmi tako, da bi se moral uvrstiti med nevarne gradbene odpadke v skladu s predpisom, ki ureja ravnanje z odpadki.

Z nameravano spremembo posega se skupna količina (volumen) izkopnega materiala ne spreminja. Po podatkih strokovne ocene se, od skupaj 4.149.200 m³ izkopnega materiala v neraščenem stanju, pričakuje: 3.695.200 m³ mineralnih surovin (kvalitetni apnenec in fliš) oz. ca. 89% celotnega izkopa, od tega: 2.141.150 m³ kvalitetnega apnenca in 1.554.050 m³ kvalitetnega fliša; 454.000 m³ odpadka s številko 17 05 04 (nehomogen apnenčast in flišni material) oz. ca. 11% celotnega izkopa, od tega: 152.500 m³ nekvalitetnega apnenca in 301.500 m³ nekvalitetnega fliša.

Lokacije za vnos/vgradnjo viškov izkopnega materiala Bekovec, Šalara (opuščeni laporokop ob Šmarski cesti) in Ankaranska Bonifika so bile že predmet PVO-5 (poglavje 2.3.4).

Z ozirom na spremenjene razmere (preobremenjenost obstoječe železniške proge od Divače do Kopra, ki je za prevoz izkopnega materiala ne bo mogoče uporabljati) je sprememba ravnanja z izkopnim materialom nujno potrebna. Prav tako obstaja potreba po materialu za sanacijo kamnoloma Črni Kal - Črnotiče, ki ga mora koncesionar v skladu s koncesijsko pogodbo sanirati po prenehanju izkoriščanja. Mineralna surovina fliš, ki bo nastala pri izkopih za drugi tir, je ustrezen material za sanacijo tega kamnoloma, izhaja praktično iz istega območja in iz matičnih, neonesnaženih tal, velika prednost pa je tudi neposredna bližina nastanka tega materiala, ki ne zahteva cestnega transporta na daljše razdalje.

Zmanjšanje količine odpadka - zemeljskega izkopa, ki bo vključeval le še nehomogen apnenčast in flišni material, ki ga zaradi neželenih primesi ni mogoče uporabiti kot mineralno surovino, je preprečevanje odpadkov, kar pomeni, da je nov koncept ravnanja z gradbenimi odpadki pri gradnji drugega tira primernejši glede na hierarhijo ravnanja z odpadki, določeno v 9. členu Uredbe o odpadkih. Pri nastajanju odpadkov in ravnanju z njimi se kot prednostni vrstni red upošteva naslednja hierarhija ravnanja:

1. preprečevanje odpadkov,

2. priprava za ponovno uporabo,

3. recikliranje,

4. drugi postopki predelave (npr. energetska predelava) in

5. odstranjevanje.

Nameravano spremembo posega z vidika nastajanja in ravnanja z odpadki je upravni organ, glede na vse zgoraj navedeno, ocenil kot izboljšanje stanja, torej kot pozitiven vpliv.

d) Nameravani poseg, kot je to že predhodno obrazloženo, predstavlja zgolj spremembo v ravnanju z viški izkopnega materiala glede na optimizirani scenarij 2020 (predhodni postopek zaključen z izdajo sklepa št. 35405-50/2020-18 z dne 29. 5. 2020), in sicer v delu, ki se nanaša na predelavo v frakcije kakovostnega apnenca za uporabo pri gradnji drugega tira, vgradnjo fliša za sanacijo kamnolomov in rabo/skladiščenje viška kakovostnega apnenca, in sicer:

* + apnenec, ki je mineralna surovina/stranski proizvod in ki se uporabi pri gradnji drugega tira, se izven gradbišč drugega tira, namesto na eni lokaciji (kamnolom Črni Kal – Črnotiče), predeluje na dveh lokacijah, in sicer v kamnolomih Črni Kal – Črnotiče (6.570 m³) in Laže (650.430 m³);
  + fliš, ki je mineralna surovina/stranski proizvod, se, namesto na eni lokaciji (kamnolom Črni Kal – Črnotiče), vgrajuje za sanacijo kamnolomov na treh lokacijah, in sicer v kamnolomih Črni Kal – Črnotiče (12.660 m³), Laže (851.427 m³) in Griža (75.963 m³);
  + višek apnenca, ki je mineralna surovina/stranski proizvod (547.150 m³), za katerega je bil po optimiziranem scenariju 2020 predviden odvoz v kamnolom Črni Kal – Črnotiče, se delno nepredelan porabi pri gradnji drugega tira za nasipe, delno pa uporabi za druge namene (gradnja bodočega vzporednega tira ali prodaja na trgu).

Vgradnja fliša, ki je mineralna surovina/stranski proizvod, na ostalih lokacijah – Bekovec (288.000 m³), Šalara (196.000 m³) in Ankaranska Bonifika (130.000 m³), ki so bile vse že predmet presoje vplivov na okolje in izdaje Delnega okoljevarstvenega soglasja in Dopolnilne odločbe, ostaja torej nespremenjena. Nespremenjen ostaja tudi obseg vnosa v tla po postopku R10 odpadka 17 05 04 (nehomogen apnenčast in flišni material) na lokaciji Bekovec (454.000 m³), ki je bil prav tako že predmet presoje vplivov na okolje in izdaje Delnega okoljevarstvenega soglasja in Dopolnilne odločbe.

Nameravani poseg z vidika nastajanja in ravnanja z odpadki ministrstvo, glede na vse zgoraj navedeno, ne ocenjuje kot pomemben vpliv.

* Emisije snovi v vode, odlaganje / izpusti snovi v tla: vpliv gradnje drugega tira na dodatne obremenitve tal, posredno na stanje podzemne vode ter kemijsko in ekološko stanje površinskih voda v času gradnje, je bil v PVO-5, z upoštevanjem omilitvenih ukrepov, ocenjen kot majhen do zmeren vpliv. Pri tem so bili z oceno zmeren vpliv ocenjeni vplivi ceste T-1b1, mosta MG1 in vodne ureditve Vinjanskega potoka ter potoka Sekolovec, z oceno majhen vpliv pa je bil ocenjen vpliv gradbenih platojev, premičnih betonarn in vnosa izkopnega materiala v tla na lokacijah Ankaranska Bonifika, laporokop ob Šmarski cesti in Bekovec.

Fliš, s katerim je predvidena sanacija vseh treh kamnolomov, bo izviral iz neonesnažene matične hribine. Zavod za gradbeništvo Slovenije je dne 24. 12. 2019 izdelal Poročilo o kemijski analizi izkopanega materiala iz trase gradnje drugega železniškega tira, št. 497/19-420-1**.** Vzorec sta predstavljala dva kosa peščenjaka iz flišnih plasti iz trase drugega tira, iz katerih je bil izdelan laboratorijski vzorec. Rezultati kemijskih analiz razkrojenega vzorca, ovrednoteni glede na mejne vrednosti anorganskih parametrov iz Priloge 1 Uredbe o mejnih, opozorilnih in kritičnih imisijskih vrednostih nevarnih snovi v tleh (Uradni list RS, št. 68/96, 41/04-ZVO-1), so pokazali manjše preseganje mejnih vrednosti As (za 3 mg/kg suhe snovi) in Ni (za 18 mg/kg suhe snovi), vendar opozorilne in kritične vrednosti niso bile presežene. V skladu s citirano uredbo te vrednosti predstavljajo gostoto posamezne nevarne snovi v tleh, pri kateri so učinki ali vplivi na zdravje človeka ali okolje še sprejemljivi. Kemijske analize izlužka so pokazale, da v njem ni preseženih mejnih vrednosti za različne anorganske parametre. Vrednotenje izkopnega materiala v skladu s francoskim standardom za uporabo alternativnih materialov v cestogradnji kaže, da je uporaba materiala, zdrobljenega na frakcijo 0 - 32 mm, sprejemljiva iz vidika izluževanja potencialno strupenih snovi.

Povečane vsebnosti nekaterih snovi, predvsem niklja, v vzorcih zemljin iz širšega območja obale predstavljajo naravno značilnost zemljin tega območja. Dosedanji rezultati pregleda stanja onesnaženosti tal (ROTS) kažejo na pojavljanje povišanih koncentracij niklja in kroma na Koprskem in Goriškem, ki pa niso posledica antropogenih dejavnosti, temveč rezultat preperevanja flišne kamninske osnove, ki v tem delu Slovenije prevladuje.

Kamnoloma Laže in Griža se nahajata izven vodovarstvenih območij, kamnolom Črni Kal – Črnotiče pa se nahaja znotraj širšega vodovarstvenega območja (VVO III) za vodno telo vodonosnikov Rižane po Uredbi o vodovarstvenem območju za vodno telo vodonosnikov Rižane. Za sanacijo kamnoloma Črnotiče je bila izdelana Analiza tveganja za onesnaženje vodnega telesa podzemne vode (Geologija d.o.o. Idrija, št. 4277-147/2019-01, julij 2019; v nadaljevanju Analiza tveganja), ki je bila obravnavana v predhodnem postopku, ki se je zaključil z izdajo sklepa št. 35405-50/2020-18 z dne 29. 5. 2020. Iz Analize tveganja izhaja, da na območju kamnoloma nastopajo plasti eocenske starosti, in sicer alveolinsko numulitni apnenci, t.i. prehodne plasti (konglomerat, laporovec, laporasti apnenci in apnenci) in flišne kamnine, za katere je značilna ritmična menjava laporovca, meljevca in litičnega peščenjaka. S sledilnim poskusom v kamnolomu je bilo dokazano, da podzemna voda iz območja kamnoloma v glavnem odteka v reko Rižano (izvir Rižane se nahaja okoli 4,2 km proti jugu), del v Osapsko reko in manjši del v Boljunec ter manjše izvire v okolici. Podzemna voda pri izkopih v kamnolomu ni bila dosežena in ocenjuje se, da je stalni kraški nivo podzemne vode več kot 100 m globoko. Pri sanaciji kamnoloma z zasipom flišnega materiala iz okolice (trasa drugega tira) bo zasip v saniranem delu podvržen spiranju padavinskih voda. Iz Analize tveganja izhaja, da so izračuni koncentracij posameznih parametrov na izviru Rižane v času po izvedeni sanaciji pokazali izredno nizke vrednosti tako v primeru normalnega in alternativnega (navoženi material se sproti kompaktira, uredi se odvodnjavanje) scenarija, kot tudi scenarija najslabše možnosti (navoženi material se ne kompaktira in ima večjo poroznost, padavinska voda delno ponikne). Rezultati so pokazali, da sanacija kamnoloma s flišnim materialom ne bo imela vpliva na kemijsko stanje podzemne vode, ki je zajeta na izviru Rižane, saj so bile vrednosti relativne občutljivosti daleč pod dovoljeno vrednostjo, kot jo določa Pravilnik o kriterijih za določitev vodovarstvenega območja (Uradni list RS, št. 64/04, 5/06, 58/11, 15/16). V analizi tveganja so navedeni tudi zaščitni ukrepi, ki jih bo koncesionar pri sanaciji moral upoštevati, med njimi tudi ukrep, da je sanacija kamnoloma dovoljena le z naravnim materialom. Ob upoštevanju predpisanih zaščitnih ukrepov je tveganje za onesnaženje podzemne vode v analizi tveganja ocenjeno kot sprejemljivo.

Tal na območjih pridobivalnega prostora v kamnolomih, v katerih je predvidena sanacija z vgradnjo flišnega materiala, ni, saj so bila že odkopana in odstranjena. Glede na vse navedeno ministrstvo tovrstni vpliv na okolje ne ocenjuje kot pomemben. Ker gre za sanacijo kamnolomov s primernim neonesnaženim materialom, ki izvira iz istega območja, pri čemer se za sanacijo kamnolomov ne predvideva vpliva na kemijsko stanje podzemne vode, ministrstvo ocenjuje vpliv z vidika emisij snovi v tla in vode kot nepomemben. Zaradi nameravanega posega dodatni omilitveni in zaščitni ukrepi, poleg ukrepov in pogojev, določenih s predpisi in v Delnem okoljevarstvenem soglasju (poglavje 4.2) ter Dopolnilni odločbi, niso potrebni.

* Emisije onesnaževal v zrak in toplogrednih plinov (TGP): za oceno vplivov nameravanega posega na kakovost zraka in emisije topologrednih plinov (TGP) je bila izdelana Strokovna ocena možnih pomembnih vplivov na okolje za spremembo posega (obremenitev s hrupom, kakovost zraka, emisije TPG, vibracije), št. elaborata: P-2021-063, december 2021, EPI SPEKTRUM d.o.o., Strossmayerjeva ulica 11, 2000 Maribor. Strokovna ocena vključuje tudi opis obstoječega stanja onesnaženosti zraka.

Zaradi nameravanega posega se bodo emisije prahu in delcev PM10 zaradi neposredne predelave dela viškov izkopnega apnenca delno povečale na gradbiščnih platojih v Lokvah, Mihelah in Črnem Kalu. Povečanje emisije PM10 bo predvsem posledica obratovanja mobilnih čeljustnih drobilnikov, ki bodo dodatno opremljeni s sejalnimi enotami za pridobivanje mineralnih frakcij za betonarne. Zaradi optimiziranega scenarija gradnje se bo emisija delcev PM10 delno povečala zaradi obratovanja drobilno-sejalne enote, medtem ko se bo emisija delcev PM10 na dovoznih cestah zaradi zmanjšanega števila prevozov viškov izkopnega in gradbenega materiala glede na oba predhodna scenarija zmanjšala.

Skupna emisija delcev PM10 se bo pri spremenjenem scenariju gradnje, glede na optimiziran scenarij 2020 in scenarij s širitvijo predorskih cevi, nebistveno povečala (za ca. 1,5 %), prav tako zaradi obratovanja drobilno-sejalnih enot ni pričakovati občutnega povečanja koncentracij delcev PM10 pri bližnji stanovanjski pozidavi. Glede na to, da v neposredni bližini gradbiščnih platojev in gradbiščnih poti praktično ni stanovanjske pozidave, bo dodaten vpliv zaradi spremenjenega scenarija gradnje na kakovost zraka v okolici gradbišč nepomemben in dodatni omilitveni ukrepi in povečanje obsega spremljanja stanja, glede na izdano Delno okoljevarstveno soglasje in Dopolnilno odločbo, ni potrebno.

Zaradi predvidene predelave dela apnenca na gradbišču drugega tira se bo pri optimiziranem scenariju in nameravanem posegu, v primerjavi s predhodno obravnavanimi scenariji, dodatna prometna obremenitev cest s tovornimi vozili na večjem delu dovoznih cest v osrednjem delu gradbišča zmanjšala. Pri nameravanem posegu se bodo večje količine apnenca in večina fliša prepeljalo v kamnolom Laže, zaradi česar se bo povečala predvsem prometna obremenitev AC odseka A1 med priključkom Razdrto in priključkom Kozina in regionalne ceste R2-409/0307 Razdrto – Senožeče. Število gradbiščnih prevozov do kamnoloma Griža bo sorazmerno majhno, na ostalih dovoznih cestah pa bo število prevozov med gradnjo primerljivo s predhodno obravnavanimi scenariji gradnje. Glede na scenarij gradnje po okoljevarstvenem soglasju s širitvijo predorskih cevi, se bo pri nameravanem posegu število dodatnih prevozov tovornih vozil po regionalni cesti R1-205 skozi Divačo zmanjšalo za 68 %, na regionalni cesti R2-409 skozi Kozino za 33 %, na AC omrežju med Črnim Kalom in Serminom do 80 %, po začetnem delu Bertoške vpadnice za 73 %, manjše število tovornih vozil na regionalni cesti R2-409 skozi Dekane (-12 %) je posledica že izvedenega izvlečnega tira. Skupne emisije onesnaževal in toplogrednih plinov (TGP) se bodo, glede na obstoječe stanje (leto 2019), povečale med 11 in 14 %, v primerjavi s scenarijem iz okoljevarstvenega soglasja med 2 in 3 %, s scenarijem s širitvijo servisnih cevi med 0 in 1 % ter v primerjavi z optimiziranim scenarijem 2020 med 3 in 5 %. Zaradi nameravanega posega se bo torej skupna emisija onesnaževal in toplogrednih plinov, v primerjavi s predhodno obravnavanimi scenariji, delno povečala, dodatni vpliv zaradi spremenjenega načina gradnje na kakovost zraka ob dovoznih cestah pa se ocenjuje kot nebistven. Kumulativni vpliv gradnje se pri vseh obravnavanih scenarijih ocenjuje kot nebistven z upoštevanjem z okoljevarstvenim soglasjem predvidenih ukrepov. Dodatni omilitveni ukrepi ob dovoznih cestah niso potrebni.

Gradbiščni portal predorov T1 in T2 v Mihelah je od državne meje z Italijo oddaljen več kot 1.000 m, zato povečanih čezmejnih vplivov na kakovost zraka z delci PM10 zaradi obratovanja dodatne gradbiščne naprave (fino drobljenje in sejanje), ne bo.

Glede na vse navedeno ministrstvo tovrstni vpliv nameravanega posega na okolje ne ocenjuje kot pomemben.

* Hrup: za oceno vplivov nameravanega posega na obremenjevanje okolja s hrupom je bila izdelana Strokovna ocena možnih pomembnih vplivov na okolje za spremembo posega (obremenitev s hrupom, kakovost zraka, emisije TPG, vibracije), št. elaborata: P-2021-063, december 2021, EPI SPEKTRUM d.o.o., Strossmayerjeva ulica 11, 2000 Maribor. Strokovna podlaga vključuje tudi opis obstoječega stanja obremenjenosti okolja s hrupom.

Iz strokovne podlage izhaja, da se bo obremenitev s hrupom pri optimiziranem scenariju gradnje 2020 in nameravanem posegu v primerjavi s predhodno obravnavanimi scenariji gradnje, zaradi dodatnih gradbiščnih naprav na gradbiščnih platojih Lokev, Mihele in Črni Kal (enota za fino drobljenje in sejanje apnenca), nebistveno povečala (največ za 1 dB(A)), a bo še vedno za več kot 5 dB(A) pod mejnimi vrednostmi, določenih v Uredbi o mejnih vrednostih kazalcev hrupa v okolju (Uradni list RS, št. 43/18 in 59/19), za obratovanje gradbišča. Prav tako je treba za zmanjšanje vplivov upoštevati že določene pogoje in ukrepe iz Delnega okoljevarstvenega soglasja in Delne odločbe in PVO-5. Ministrstvo glede na navedeno neposredni vpliv na povečanje obremenitve s hrupom zaradi optimiziranega scenarija gradnje ocenjuje kot majhen.

Zaradi delne predelave izkopanega apnenca na gradbiščnih portalih predorov se bo pri nameravanem posegu, kot pri optimiziranem scenariju gradnje 2020, v primerjavi s scenarijem gradnje po okoljevarstvenem soglasju skupno število prevozov na dovoznih cestah do gradbišča drugega tira na večini dovoznih cest v osrednjem delu gradbišča zmanjšalo. Glede na scenarij gradnje po okoljevarstvenem soglasju s širitvijo predorskih cevi, se bo pri nameravanem posegu število dodatnih prevozov tovornih vozil po regionalni cesti R1-205 skozi Divačo zmanjšalo za 68 %, na regionalni cesti R2-409 skozi Kozino za 33 %, na AC omrežju med Črnim Kalom in Serminom do 80 %, po začetnem delu Bertoške vpadnice za 73 %, manjše število tovornih vozil bo tudi na regionalni cesti R2-409 skozi Dekane (-12%) kot posledica že izvedenega izvlečnega tira.

Število dodanih prevozov se bo povečalo predvsem na AC odseku med Razdrtim in Divačo, na regionalni cesti R2-409 Razdrto-Senožeče in v manjši meri na regionalni cesti R1-208 v smeri kamnoloma Griža, kjer se pri predhodnih scenarijih gradbiščni prevoz ni izvajal, povečanje števila gradbiščnega prometa glede na izhodiščni scenarij pa je pričakovati tudi na AC odseku A1 Divača-Kozina (10 %), na AC odseku Kastelec- Črni Kal (27 %) in na odseku regionalne ceste R1-208 Črni Kal-Kortine na odseku do dovoza do gradbiščnega območja južnega portala predora T2 (8 %).

V času gradnje se bo emisija hrupa zaradi dodatnega prevoza tovornih vozil najbolj povečala na cestah, ki so v obstoječem stanju prometno manj obremenjene. Največje povečanje emisije hrupa v dnevnem obdobju je pri nameravanem posegu pričakovati na krajšem odseku regionalne ceste R3-627/3716 Črni Kal-Osp do navezave do gradbiščnega platoja južnega poprala predora T2 (za 6,6 dB(A)), na regionalni cesti R2-409/0307 Razdrto-Senožeče (za 2,6 dB(A)) in R2-409/0311 Kozina-Kastelec (za 2,2 dB(A)), regionalni cesti R1-205/1026 skozi Divačo (za 2,0 dB(A)) in regionalni cesti R1-208/1434 Črni Kal-Kortine (za 1,6 dB(A)). Na AC omrežju se bo zaradi dodatnega gradbiščnega prometa emisija hrupa v dnevnem obdobju povečala med 0,1 in 0,4 dB(A), na cestnem omrežju na območju Kopra do 0,1 dB(A), posledično bo dodatni gradbiščni promet na pomembnejših cestah nebistveno vplival na povečanje obremenitve s hrupom.

Ob večini dovoznih cest je obremenitev s hrupom že čezmerna v obstoječem stanju, pri čemer je, glede na mejne vrednosti v posameznih obdobjih dneva, najbolj problematično večerno in tudi nočno obdobje. Zaradi dodatnih prevozov tovornih vozil bo celotna obremenitev s hrupom povečana predvsem ob regionalnih cestah R1-205 na območju Divače in R2-409 na območju Dekanov, delno pa tudi ob hitri cesti H5 na območju Dekanov in glavni cesti G1-11 med Koprom in Šalaro, pri spremenjenem scenariju tudi ob regionalni cesti R2-409 med Razdrtim in kamnolomom Laže ter v manjši meri ob regionalni cesti R1-208 med Črnim Kalom in kamnolomom Griža.

Celotna obremenitev s hrupom se bo povečala pri vseh obravnavanih scenarijih gradnje in to v dnevnem obdobju za 7 dodatnih stavb z varovanimi prostori pri spremenjenem scenariju gradnje, za 8 stavb pri optimiziranem scenariju ter za 11 stavb pri scenariju iz okoljevarstvenega soglasja in scenariju s širitvijo servisnih cevi. Pri vseh dodatno čezmerno obremenjenih stavbah z varovanimi prostori je obremenitev s hrupom v obstoječem stanju že čezmerna tako v večernem kot v nočnem obdobju. Zaradi nameravanega posega se bo celotna obremenitev s hrupom v primerjavi s predhodno obravnavanimi scenariji le nebistveno spremenila, večji vpliv je pričakovati predvsem ob dovozni cesti do kamnoloma Laže, kjer pa v neposredni okolici ni stanovanjske pozidave.

Kumulativni vpliv gradnje je pri vseh obravnavanih scenarijih ocenjen kot bistven, saj je obremenitev s hrupom ob dovoznih cestah povečana že v obstoječem stanju.

Gradbiščni portal predorov T1 in T2 v Mihelah je od državne meje z Italijo oddaljen več kot 1.000 m, zato povečanih čezmejnih vplivov na obremenitev okolja s hrupom zaradi obratovanja dodatne gradbiščne naprave (fino drobljenje in sejanje) ne bo.

Ministrstvo na podlagi strokovne ocene in primerjave podatkov s PVO-5 ocenjuje tovrstni vpliv na okolje kot nepomemben. Zaradi izvedbe nameravanega posega dodatni omilitveni in zaščitni ukrepi, poleg ukrepov in pogojev, določenih s predpisi in v Delnem okoljevarstvenem soglasju in Dopolnilni odločbi, niso potrebni.

* Vibracije: za oceno vplivov nameravanega posega na vibracije je bila izdelana Strokovna ocena možnih pomembnih vplivov na okolje za spremembo posega (obremenitev s hrupom, kakovost zraka, emisije TPG, vibracije), št. elaborata: P-2021-063, december 2021, EPI SPEKTRUM d.o.o., Strossmayerjeva ulica 11, 2000 Maribor. Strokovna podlaga vključuje tudi opis obstoječega stanja.

Občasno povečanje obremenitve posameznih stavb z vibracijami med gradnjo drugega tira je pričakovati predvsem zaradi izkopov predorskih cevi ter gradnje usekov na odprtih delih trase z miniranjem in razstreljevanjem. Ob dovoznih cestah med gradbiščnimi platoji in lokacijami za vnos ali pretovor zemeljskega izkopa bodo prevladujoči vir vibracij transportna vozila.

Gradbišče na odprtem delu trase je v širši okolici neposeljeno, zato vpliva gradnje drugega tira na območjih, kjer trasa poteka po terenu, ne bo. Potencialno vplivno območje v času gradnje predorov bo zaradi razstreljevanja in možnih posedkov na območjih, ki ležijo nad predori in potekajo v apnenčasti kamnini, segalo do vertikalne razdalje 30 m od osi proge, na območjih, kjer trasa poteka v flišu, pa do vertikalne oddaljenosti 50 m. V tem območju ležijo posamezne stavbe na območju naselij Lokev (predor T1) in Plavje (predor T8), vpliva na posedke med gradnjo pa, ob doslednem upoštevanju predvidenih omilitvenih ukrepov, na teh območjih ne bo. Pri nameravanem posegu se vplivi med gradnjo predorov v primerjavi s predhodno obravnavanimi scenariji ne bodo spremenili.

Povečano obremenitev stavb z vibracijami je pričakovati predvsem ob dovoznih transportnih cestah med gradbiščnimi platoji in lokacijami za vnos ali pretovor zemeljskega izkopa. Prevoz izkopnega materiala iz gradbišč predorov bo potekal po večini po državnem cestnem omrežju (avtocesta A1, hitra cesta H5, glavno in regionalno cestno omrežje), v manjši meri tudi po lokalnih cestah. Vplivno območje ob transportnih cestah je ocenjeno do razdalje 10 m od cest.

Zaradi zmanjšanja prevozov tovornih vozil v osrednjem delu gradbišča se bo na območjih stanovanjske pozidave, ki leži ob dovoznih cestah do gradbiščnih območij (predvsem R1-205 na območju Divače in R2-409 na območju Dekanov), vpliv na vibracije v primerjavi s predhodnimi scenariji gradnje zmanjšal. Ob dovoznih cestah do kamnolomov Laže in Griža se bo vpliv delno povečal, a glede na navedbe v strokovni oceni ne po povzročal bistvenega vpliva. Območje ob transportni poti do kamnoloma Laže (A1 in R2-409/0307) je namreč redko pozidano, najbolj izpostavljena bo stavba Laže 1, ki pa je zapuščena. Dovoz materiala do kamnoloma Griža bo potekal po regionalni cesti R1-208 Črni Kal-Kortine-Gračišče, ki je v okolici redko pozidano (Črni Kal, Kortine, Loka in Kubed), do kamnoloma Črnotiče po regionalni cesti R3-623 Kastelec-Podgorje, ki je v okolici brez pozidave, dodatna prometna obremenitev obeh dovoznih cest pa bo majhna.

Ministrstvo na podlagi strokovne ocene in primerjave podatkov s PVO-5 ocenjuje dodatni in kumulativni vpliv zaradi nameravanega posega na vibracije ob dovoznih cestah kot nebistven. Dodatni omilitveni ukrepi ob dovoznih cestah, glede na izdano Delno okoljevarstveno soglasje in Dopolnilno odločbo, niso potrebni.

* Eksplozije: nameravani poseg ne vpliva na obremenitve okolja, ki bodo posledica uporabe eksplozivnih sredstev v času gradnje, saj se ne bo povečal obseg in se ne bo spremenila tehnologija miniranja in razstreljevanja pri gradnji drugega tira, zato dodatnega vpliva nameravanega posega ne bo.
* Elektromagnetno sevanje: nameravani poseg ne bo nov vir sevanja, zato vpliva nameravanega posega na elektromagnetno sevanje ne bo.
* Sevanje svetlobe v okolico: nameravani poseg ne vpliva na povečanje obremenjevanja okolja s svetlobo, saj se z nameravanim posegom ne širijo in ne spreminjajo območja gradbišč, gradbiščnih platojev in dovoznih cest, zato dodatnega vpliva ne bo.
* Segrevanje ozračja / vode: nameravani poseg v času gradnje ne bo vir segrevanja ozračja in voda, zato vpliva ne bo.
* Smrad (vonjave): nameravani poseg v času gradnje ne bo vir vonjav, zato vpliva ne bo.
* Vidna izpostavljenost: z nameravanim posegom se ne povečuje vidna izpostavljenost posega, saj se z nameravanim posegom ne širijo in ne spreminjajo območja in ureditve gradbišč, gradbiščnih platojev in dovoznih cest, zato dodatnega vpliva ne bo.
* Fizična sprememba / preoblikovanje površine: z nameravanim posegom se ne spreminja obseg preoblikovanja površine oz. reliefa, saj se sam projekt drugega tira ne spreminja in se ne širijo oz. spreminjajo območja in ureditve gradbišč, gradbiščnih platojev in dovoznih cest. Viški izkopnega materiala se bodo kot odpadki ali kot mineralna surovina odvažali na več lokacij - na območje Bekovca, ki je namenjeno trajnim viškom izkopnega materiala za več infrastrukturnih gradbenih posegov in bo po zaključenem vnosu oz. vgradnji dovoljene količine materiala sonaravno urejeno (delno za kmetijske površine), v Ankaransko Bonifiko in v opuščeni laporokop ob Šmarski cesti (Šalara); vse navedene lokacije so bile že predmet presoje vplivov na okolje. Nameravani poseg predvideva še sanacijo območij pridobivalnih prostorov - kamnoloma Črni Kal – Črnotiče, Laže in Griža s flišem kot mineralno surovino, kar pa predstavlja pozitiven vpliv, saj se bo s sanacijo kamnolomov vzpostavilo prvotno stanje. Ministrstvo ocenjuje, da nameravani poseg ne bo imel dodatnega vpliva, glede na že presojanega v okviru izdaje Delnega okoljevarstvenega soglasja in Dopolnilne odločbe.
* Raba vode: nameravani poseg ne bo pomembneje vplival na povečanje rabe vode za gradnjo drugega tira, saj so bile vrste rabe vode že presojane v okviru izdaje Delnega okoljevarstvenega soglasja in Dopolnilne odločbe. Ministrstvo ocenjuje, da dodatnega vpliva nameravanega posega ne bo.
* Kulturna dediščina: na trasi drugega tira in ob njej bo gradnja drugega tira, s spremljajočimi objekti in ureditvami, na odprtih delih trase posegla v številne enote kulturne dediščine različnih zvrsti ali v območja vpliva nanje, večji del trase pa poteka v predorih. Neposredni in posredni vpliv na kulturno dediščino med gradnjo drugega tira je bil v PVO-5 za gradnjo drugega tira, z upoštevanjem omilitvenih ukrepov, ocenjen kot velik.

Kamnolom Griža se nahaja izven območij evidentirane dediščine in spomenikov ter vplivnih območij. Tudi dovozna cesta do kamnoloma, ki bo uporabljena za dovoz izkopnega materiala v kamnolom, poteka izven teh območij, poteka pa v neposredni bližini več območij evidentirane dediščine in vplivnega območja spomenika: Stepani – Arheološko najdišče Na Selinci (EŠD 16576, arheološko najdišče), Rožar – Kulturna krajina (EŠD 1293, dediščina, kulturna krajina), Črni Kal – Vas (EŠD 80, vplivno območje spomenika), Črni Kal – Arheološko najdišče Katinara (EŠD 1289, arheološko najdišče), Črni Kal – Arheološko najdišče Stranice (EŠD 1291, arheološko najdišče), Kortine – Arheološko najdišče Podstaje (EŠD 1288, arheološko najdišče), Podpeč pri Črnem Kalu – Kulturna krajina Kraški rob (EŠD 15087, dediščina, kulturna krajina), Kubed – Mlin pri Mostičju (EŠD 1545, dediščina, stavbna dediščina).

Kamnolom Laže se prav tako nahaja izven območij evidentirane dediščine in spomenikov ter vplivnih območij. Tudi v neposredni bližini dovozne ceste do kamnoloma, ki bo uporabljena za dovoz izkopnega materiala, teh objektov in območij ni.

Od lokacij predelave in vgradnje mineralnih surovin na območjih pridobivalnega prostora znotraj kamnolomov Laže in Griža so objekti evidentirane dediščine in spomenikov dovolj oddaljeni, da nanje aktivnosti v kamnolomih ne bodo vplivale.

Vpliv cestnega transporta izkopnega materiala v kamnolom Griža, ki bo potekal po urejenih in asfaltiranih državnih cestah, ne bo imel vpliva na arheološka najdišča, spomenik Črni Kal – Vas (EŠD80) in območja kulturne krajine ob teh cestah. Zadnji del dostopne poti do kamnoloma Griža (zadnjih ca. 500 m) bo v obdobju treh mesecev asfaltiran do takrat pa dovoz izkopnega materiala v kamnolom Griža ne sme potekati, skladno s pogoji iz okoljevarstvenega soglasja, zato tudi ni pričakovati vpliva na objekt stavbne dediščine Kubed - Mlin pri Mostičju (EŠD 1545); objekt se tudi sicer nahaja v oddaljenosti najmanj 15 m od roba ceste.

Kamnolom Črnotiče je bil že obravnavan v predhodnem postopku, ki se je zaključil z izdajo sklepa št. 35405-50/2020-18 z dne 29. 5. 2020. V takratnem predhodnem postopku je bilo pridobljeno mnenje št. 35104-0321/4 z dne 14. 4. 2020 s strani Zavoda za varstvo kulturne dediščine Slovenije, Območne enote Piran, Trg bratstva 1, 6330 Piran, iz katerega izhaja, da za poseg (ki je predvideval za odvoz v ta kamnolom bistveno večjo količino apnenca (mineralne surovine/stranskega proizvoda) za predelavo in fliša (mineralne surovine/stranskega proizvoda) za vgradnjo za sanacijo kamnoloma) ni treba izvesti presoje vplivov na okolje.

Glede na vse navedeno ministrstvo ocenjuje, da dodatnega vpliva nameravanega posega na kulturno dediščino ne bo. Zaradi izvedbe nameravanega posega dodatni omilitveni in zaščitni ukrepi, poleg ukrepov in pogojev, določenih s predpisi in v Delnem okoljevarstvenem soglasju in Dopolnilni odločbi, niso potrebni.

* Čezmejni vplivi: nameravani poseg ne vpliva na ugotovljene možne čezmejne vplive, ki zadevajo ozemlje Republike Italije, in njihovo sprejemljivost, ugotovljeno pri čezmejni presoji vplivov na okolje za projekt železniške proge Divača - Koper (Delno okoljevarstveno soglasje, Dopolnilna odločba št. 35402-2/2012-100 z dne 29. 10. 2014, Sklep Agencije Republike Slovenije za okolje št. 35405-375/2017-23 z dne 31. 8. 2018 in št. 35405-50/2020-18 z dne 29. 5. 2020).
* Drugi vplivi nameravanega posega, upoštevajoč merila za ugotavljanje, ali je za nameravani poseg v okolje treba izvesti presojo vplivov na okolje, ki so v prilogi 2 Uredbe o posegih v okolje, za katere je treba izvesti presojo vplivov na okolje, ne bodo pomembni.

Na podlagi zgoraj navedenih dejstev ministrstvo v skladu z določili 51.a člena ZVO-1 ugotavlja, da za nameravani poseg ni treba izvesti presoje vplivov na okolje ter pridobiti okoljevarstvenega soglasja, saj nameravani poseg ne bo imel pomembnih vplivov na okolje, zato je bilo odločeno, kot izhaja iz 1. točke izreka tega sklepa.

Skladno z določbo petega odstavka 51.a člena ZVO-1 pritožba zoper sklep ne zadrži njegove izvršitve, kot izhaja iz 2. točke izreka tega sklepa.

V skladu z določbami petega odstavka 213. člena v povezavi s 118. členom Zakona o splošnem upravnem postopku (Uradni list RS, št. 24/06-ZUP-UPB2, 105/06-ZUS-1, 126/07, 65/08, 8/10, 82/13 in 175/20-ZIUOPDVE, v nadaljevanju ZUP) je bilo potrebno v izreku tega sklepa odločiti tudi o stroških postopka.

Glede na to, da v tem postopku stroški niso nastali, je bilo odločeno, kot izhaja iz 3. točke izreka tega sklepa.

Iz drugega odstavka 230. člena ZUP izhaja, da je zoper odločbo, ki jo izda na prvi stopnji ministrstvo, dovoljena pritožba samo takrat, kadar je to z zakonom določeno. Takšen zakon mora določiti tudi, kateri organ je pristojen za odločanje o pritožbi, sicer o pritožbi odloča vlada.

Glede na dejstvo, da se v predhodnem postopku uporablja določila 51.a člena ZVO-1 ter glede na to, da ZVO-1 v petem odstavku 51.a členu določa, da je zoper sklep, izdan v predhodnem postopku, možno podati pritožbo, ne določa pa, kateri organ je pristojen za odločanje o pritožbi, o pritožbi zoper ta sklep odloča Vlada RS.

**Pouk o pravnem sredstvu:**

Zoper ta sklep je dovoljena pritožba na Vlado Republike Slovenije v roku 15 dni po vročitvi tega sklepa. Pritožba se pošlje pisno po pošti ali poda ustno na zapisnik na Ministrstvo za okolje in prostor, Dunajska 48, Ljubljana. Za pritožbo se plača upravna taksa v višini 18,10 EUR. Upravno takso se plača v gotovini ali z drugimi veljavnimi plačilnimi instrumenti in o plačilu predloži ustrezno potrdilo. Upravna taksa se lahko plača na podračun javnofinančnih prihodkov z nazivom: Upravne takse – državne in številko računa: 0110 0100 0315 637 z navedbo reference: 11 25500-7111002-00435422.

Pripravila:

Ana Kezele Abramović

sekretarka

mag. Vesna Kolar Planinšič

Vodja sektorja za okoljske presoje

Vročiti:

* Nosilcu nameravanega posega: 2TDK, Družba za razvoj projekta, d.o.o., Železna cesta 18, 1000 Ljubljana - osebno;

Poslati:

* enotni državni portal e-uprava;
* Inšpektorat Republike Slovenije za okolje in prostor, Inšpekcija za okolje in naravo, Dunajska cesta 58, 1000 Ljubljana – po elektronski pošti (gp.irsop@gov.si);
* Občina Sežana, Partizanska cesta 4, 6210 Sežana - po elektronski pošti *(*[obcina@sezana.si](mailto:obcina@sezana.si)*);*
* Občina Hrpelje Kozina, Hrpelje, Reška cesta 14, 6240 Kozina - po elektronski pošti ([obcina.hrpelje-kozina@hrpelje.si](mailto:obcina.hrpelje-kozina@hrpelje.si));
* Mestna občina Koper, Verdijeva ulica 10, 6000 Koper - po elektronski pošti ([obcina@koper.si](mailto:obcina@koper.si));
* Občina Divača, Kolodvorska ulica 3/a, 6215 Divača – po elektronski pošti (obcina@divaca.si).